VENDIM
Nr. 561, datë 15.7.2026

PËR MIRATIMIN E RREGULLORES “PËR KRITERET DHE PROCEDURAT E DHËNIES SË LICENCAVE PROFESIONALE PËR INDIVIDË DHE PERSONA JURIDIKË NË FUSHËN E STUDIMIT E TË PROJEKTIMIT NË NDËRTIM DHE TË MBIKËQYRJES E KOLAUDIMIT TË PUNIMEVE TË ZBATIMIT NË NDËRTIM”

Në mbështetje të nenit 100 të Kushtetutës; të pikës 3, të nenit 52, të ligjit nr. 10081, datë 23.2.2009, “Për licencat, autorizimet dhe lejet në Republikën e Shqipërisë”, të ndryshuar, dhe të nenit 18, të ligjit nr. 8402, datë 10.9.1998, “Për kontrollin dhe disiplinimin e punimeve të ndërtimit”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Miratimin e rregullores “Për kriteret dhe procedurat e dhënies së licencave profesionale për individë dhe persona juridikë në fushën e studimit e të projektimit në ndërtim dhe të mbikëqyrjes e kolaudimit të punimeve të zbatimit në ndërtim”, sipas tekstit që i bashkëlidhet këtij vendimi.
2. Vendimi nr. 759, datë 12.11.2014, i Këshillit të Ministrave, “Për licencimin profesional të individëve dhe subjekteve juridike, që do të ushtrojnë veprimtari në fushën e studimit e të projektimit në ndërtim dhe mbikëqyrjes e kolaudimit të punimeve të zbatimit në ndërtim”, të ndryshuar, shfuqizohet.
3. Ngarkohen Kryeministria, Ministria e Infrastrukturës dhe Energjisë, Universiteti Politeknik i Tiranës dhe Komisioni i Posaçëm për Dhënien e Licencave Profesionale për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama

RREGULLORE
PËR KRITERET DHE PROCEDURAT E DHËNIES SË LICENCAVE PROFESIONALE PËR INDIVIDË DHE PERSONA JURIDIKË NË FUSHËN E STUDIMIT E TË PROJEKTIMIT NË NDËRTIM DHE MBIKËQYRJES E KOLAUDIMIT TË PUNIMEVE TË ZBATIMIT NË NDËRTIM

KREU I
DISPOZITA TË PËRGJITHSHME

Neni 1
Objekti

Kjo rregullore ka si objekt përcaktimin e rregullave, të kritereve dhe të procedurave për dhënien e licencave profesionale për individët e personat juridikë në fushën e studimit e të projektimit në ndërtim, si dhe të mbikëqyrjes e kolaudimit të punimeve të zbatimit në ndërtim.

Neni 2
Fusha e zbatimit

1. Licencimi, sipas kësaj rregulloreje, është i detyrueshëm për çdo individ apo person juridik, vendas ose të huaj, që ushtron veprimtarinë në fushën e studimit e të projektimit në ndërtim, si dhe të mbikëqyrjes e kolaudimit të punimeve të zbatimit në ndërtim.
2. Kjo rregullore zbatohet për të gjithë individët e personat juridikë, vendas ose të huaj, të cilët kërkojnë të pajisen me licencë profesionale apo të ushtrojnë veprimtari në fushën e studimit e të projektimit në ndërtim, si dhe të mbikëqyrjes e kolaudimit të punimeve të zbatimit në ndërtim.

Neni 3
Përkufizime

Në kuptim të kësaj rregulloreje, termat e mëposhtëm kanë këto kuptime:
1. “Komision”, struktura e posaçme administrative, që funksionon pranë ministrisë përgjegjëse për ndërtim, që ka autoritetin e vetëm për dhënien apo marrjen e masave administrative, në bazë të kësaj rregulloreje, për subjektet që ushtrojnë veprimtari, në fushën e studimit e të projektimit dhe të mbikëqyrjes e kolaudimit të punimeve të ndërtimit;
2. “Licencë profesionale”, akti administrativ që i njeh titullarit të saj të drejtën të fillojë e të ushtrojë profesionalisht veprimtari në fushën e studimit e të projektimit në ndërtim, ose të mbikëqyrjes e kolaudimit të punimeve të zbatimit në ndërtim;
3. “Eksperiencë profesionale”, periudha e ushtrimit të aktivitetit profesional në fushat përkatëse, e dokumentuar me referenca apo dokumente ekuivalente, të lëshuara nga persona juridikë publikë apo privatë, apo persona fizikë, nga momenti i diplomimit në nivelet e përcaktuara, në kriteret specifike të kësaj rregulloreje;
4. “Kategori”, specifikimi i llojit apo i nënllojit të veprimtarisë, në fushën e studimit e të projektimit, të mbikëqyrjes e kolaudimit;
5. “Subjekt”, çdo individ, person fizik ose juridik, i regjistruar sipas legjislacionit në fuqi, për ushtrimin e veprimtarisë në fushën e studimit e projektimit, të mbikëqyrjes e kolaudimit;
6. “Sekretariati teknik i komisionit”, struktura përkatëse pranë ministrisë përgjegjëse për ndërtimin, e cila mbështet Komisionin për kryerjen e procedurave administrative, me qëllim trajtimin, vlerësimin, relatimin, marrjen e vendimeve, si dhe regjistrimin e individëve dhe të personave juridikë, që ushtrojnë veprimtarinë e studimit e të projektimit dhe/ose të mbikëqyrjes e të kolaudimit;
7. “Sistemi informatik për licencim, studim, projektim dhe mbikëqyrje e kolaudim të punimeve të ndërtimit” (në vijim, Sistemi), baza e të dhënave shtetërore për të gjitha aplikimet për licencim në fushën e studimit e të projektimit në ndërtim, si dhe të mbikëqyrjes e kolaudimit të punimeve të zbatimit në ndërtim, e cila realizon ndërveprimin e subjekteve të përfshira në këtë proces, duke përfshirë aplikuesin, strukturën përgjegjëse për administrimin e procesit dhe ato institucione publike, që japin informacion lidhur me dokumentacionin e aplikimit.

KREU II
FUNKSIONIMI I STRUKTURAVE PËR DHËNIEN E LICENCAVE PROFESIONALE, KOMISIONI I POSAÇËM PËR DHËNIEN E LICENCAVE PROFESIONALE

Neni 4
Krijimi dhe përbërja e Komisionit

1. Komisioni, si strukturë e posaçme administrative, ka autoritetin e vetëm për dhënien, ndryshimin apo shfuqizimin e licencave profesionale individuale apo të subjekteve juridike, si dhe marrjen e masave administrative për veprimtari në kundërshtim me aktet ligjore dhe nënligjore në fuqi, si dhe kanë përbërje, si më poshtë:
a) një përfaqësues nga Kryeministria, i cili është kryetar;
b) dy përfaqësues nga ministria përgjegjëse për ndërtimin;
c) një përfaqësues nga ministria përgjegjëse për energjinë;
ç) një përfaqësues nga ministria përgjegjëse për infrastrukturën;
d) një përfaqësues nga Fakulteti i Inxhinierisë së Ndërtimit, të Universitetit Politeknik të Tiranës;
dh) një përfaqësues nga Fakulteti i Arkitekturës dhe Urbanistikës, i Universitetit Politeknik të Tiranës;
e) një përfaqësues nga Shoqata e Arkitektëve të Shqipërisë;
ë) një përfaqësues nga Shoqata Shqiptare e Inxhinierëve Konsulentë;
f) një përfaqësues nga Shërbimi Gjeologjik Shqiptar;
g) një përfaqësues nga Komiteti Kombëtar i Digave të Mëdha.
2. Anëtarët e Komisionit shpërblehen për pjesëmarrjen dhe kontributin e tyre në Komision, sipas akteve nënligjore në fuqi, që përcaktojnë masën e shpërblimit për anëtarët e këshillave, të bordeve apo komisioneve në njësitë e qeverisjes qendrore.
3. Detyrën e sekretariatit teknik të Komisionit e ushtron sektori përkatës për licencimin pranë ministrisë përgjegjëse për ndërtimin.
Neni 5
Funksionimi i Komisionit

1. Komisioni e ushtron veprimtarinë e tij në përputhje me këtë rregullore dhe aktet ligjore e nënligjore në fuqi, që përcaktojnë kritere, të cilat ndërlidhen me objektin e kësaj rregulloreje dhe me kompetencat e komisionit.
2. Komisioni thirret në mbledhje nga kryetari i tij. Si rregull, ai mblidhet një herë në muaj, si dhe sa herë vlerësohet e nevojshme nga kryetari.
3. Në mbledhjen e tij të parë, Komisioni zgjedh nënkryetarin e tij.
4. Mbledhjet e Komisionit janë të vlefshme kur janë të pranishëm më shumë se gjysma e anëtarëve të tij. Në mungesë të Kryetarit dhe me autorizim të tij, mbledhjet mund të drejtohen nga nënkryetari i Komisionit.
5. Në mbledhje, Komisioni shqyrton e vendos për aplikimet, ankesat, informacionet e paraqitura nga sekretariati teknik, të cilat janë depozituar, të paktën 1 (një) ditë para datës së mbledhjes.
6. Mbledhjet e Komisionit janë të mbyllura dhe për to mbahet procesverbal. Procesverbali mbahet nga një përfaqësues i sekretariatit teknik të Komisionit. Procesverbali nënshkruhet nga të gjithë anëtarët e Komisionit, pjesëmarrës në mbledhje deri në mbledhjen e radhës.

Neni 6
Funksionimi i sekretariatit teknik

1. Sekretariati teknik organizohet e funksionon pranë drejtorisë përgjegjëse për licencimin, në ministrinë përgjegjëse për ndërtimin.
2. Organizimi i sekretariatit bëhet në bazë të strukturës organizative të ministrisë përgjegjëse për ndërtimin dhe veprimtaria e tij zhvillohet në përputhje me rregulloren e brendshme të ministrisë dhe këtë rregullore.
3. Sekretariati teknik ndjek procedurat administrative përkatëse dhe i përcjell Komisionit për shqyrtim materialet, që kanë të bëjnë me licencimin e individëve apo të shoqërive, ankesa të tyre për vendimet pararendëse, informacione e aplikime të personave juridikë publikë apo privatë, përfundime dhe raporte nga kontrollet e kryera.
4. Materialet e përgatitura nga sekretariati, që do të shqyrtohen në mbledhje, u shpërndahen anëtarëve të Komisionit nga sekretariati teknik, jo më vonë se 1 (një) ditë para ditës së caktuar për mbledhje.

Neni 7
Dorëzimi dhe pranimi i aplikimeve

1. Aplikimi për licencë, sipas kësaj rregulloreje, kryhet nëpërmjet portalit unik qeveritar “e-Albania”.
2. Dokumentet për licencë, që ngarkohen në portalin unik qeveritar “e-Albania”, duhet të jenë:
a) origjinale ose kopje e njësuar me origjinalin;
b) në gjuhën shqipe ose të përkthyera në gjuhën shqipe nga përkthyes zyrtarë;
c) për rastet e dokumenteve të huaja, kopje të vërtetuara nga një autoritet publik i juridiksionit të huaj (zyrtar/noter). Është detyrim të vërtetohet ekzistenca e tyre, si zyrtarë apo noterë, nëpërmjet legalizimit apo apostilimit, sipas ligjeve në fuqi dhe marrëveshjeve ndërkombëtare, të ratifikuara nga Republika e Shqipërisë.
3. Dokumentet, të cilat ngarkohen nga aplikuesi në portalin unik qeveritar “e-Albania”, duhet të ngarkohen të skanuara nga origjinali ose kopje të njësuara me origjinalin.
4. Paraqitja fizike e një apo disa dokumenteve pranë sekretariatit teknik kryhet vetëm në këto raste:
a) Për dorëzimin e licencës paraardhëse, në rastet e parashikuara në këtë rregullore, për licencat e miratuara para datës 1 maj 2022;
b) Kur kërkohet verifikim i dokumentit/dokumenteve nga sekretariati teknik;
c) Kur kërkohet verifikim nga Komisioni.
5. Çdo dokumentacion aplikimi apo plotësim i tij shqyrtohet brenda 5 (pesë) ditëve punë, nëse përmban ose jo të plotë e të saktë gjithë dokumentacionin përkatës, sipas kësaj rregulloreje, duke njoftuar aplikuesin, nëpërmjet portalit unik qeveritar “e-Albania”.

Neni 8
Verifikimi i dokumentacionit dhe plotësimi i mangësive

1. Verifikimi i deklarimeve apo i dokumenteve të subjekteve aplikuese kryhet në bazë të informacioneve, që disponohen nga subjekte juridike publike apo private, pranë institucioneve kompetente.
2. Në rastet kur procedura e verifikimit të dokumentacionit dhe deklarimeve nga subjektet aplikuese tejkalon afatet e trajtimit të aplikimit të përcaktuara në këtë vendim, afatet shtyhen, bazuar në vendimmarrjen e Komisionit, deri në përfundim të procedurës së verifikimit.
3. Në rastet e konstatimit të deklarimeve apo të dokumenteve të rreme, sekretariati teknik e relaton këtë fakt pranë Komisionit dhe Komisioni merr vendim, sipas përcaktimeve të pikës 4, të nenit 42, shoqëruar edhe me kallëzim në organet kompetente.
4. Kur aplikimi ka mangësi apo nuk shoqërohet me dokumentacionin përkatës, sipas kësaj rregulloreje, sekretariati teknik, brenda 5 (pesë) ditëve punë nga bërja e aplikimit, njofton aplikuesin, nëpërmjet portalit unik qeveritar “e-Albania” për plotësimin e dokumentacionit brenda 10 (dhjetë) ditëve punë. Nëse mangësitë dhe dokumentacioni plotësohen brenda afatit të përcaktuar dhe konstatohen nga sekretariati teknik se këto plotësime janë shteruese, afatet e shqyrtimit të aplikimit konsiderohen që nga momenti i bërjes së aplikimit për herë të parë. Në rast se mangësitë e konstatuara nuk plotësohen brenda afatit të përcaktuar, aplikimi i kthehet aplikuesit nëpërmjet sistemit të licencave.
Neni 9
Marrja dhe hartimi i vendimeve

1. Vendimet në Komision, si rregull, merren me konsensus. Kur konsensusi nuk arrihet, vendimi merret me shumicën e votave të anëtarëve, që marrin pjesë në mbledhje.
2. Vendimet e Komisionit hartohen nën përgjegjësinë e sekretariatit teknik dhe nënshkruhen nga kryetari dhe anëtarët e Komisionit, që kanë qenë pjesëmarrës në mbledhje.
3. Vendimet e Komisionit dorëzohen në zyrën e arkiv-protokollit të ministrisë.
4. Komisioni merr vendim jo më vonë se 35 (tridhjetë e pesë) ditë pune nga momenti i bërjes së aplikimit.
Neni 10
Ruajtja dhe arkivimi

1. Licencat përgatiten/gjenerohen në sistemin elektronik të licencave me të dhënat e hedhura nga sekretariati teknik, bazuar në vendimet e Komisionit, duke marrë vulën elektronike të ministrisë përgjegjëse për ndërtimin, si dhe firmosen me firmën elektronike nga kryetari i komisionit dhe i dërgohen kërkuesit në llogarinë e tij në portalin “e-Albania”.
2. Sekretariati teknik arkivon, sipas rregullave në fuqi, vendimin e Komisionit, licencat e nënshkruara dhe procesverbalet përkatëse. Arkivimi i këtij dokumentacioni organizohet sipas rregullave të brendshme të ministrisë përgjegjëse për ndërtimin, në ambient të veçantë.
3. Dokumentacioni shoqërues i aplikimeve, i cili ngarkohet nga aplikuesi në portalin unik qeveritar “e-Albania”, apo që gjenerohet nga ndërveprimi i sistemit, arkivohet elektronikisht po në portalin unik qeveritar “e-Albania”.

Neni 11
Bashkëpunimi me persona juridikë publikë apo privatë

1. Sekretariati teknik, nëpërmjet strukturës organizative të ministrisë përgjegjëse për ndërtimin, mban lidhje të qëndrueshme me institucionet e administratës shtetërore. Sekretariati teknik:
a) kërkon, pranon dhe u jep atyre zyrtarisht informacion për subjektet që licencohen pranë tij;
b) trajton dhe u kthen zyrtarisht përgjigje ankesave apo propozimeve të tyre;
c) kërkon, me shkresë zyrtare, verifikimin e saktësisë së vetëdeklarimeve të aplikuesve apo të vërtetësisë së dokumenteve të lëshuara nga institucionet e të paraqitura nga subjektet në procedurat e aplikimit.
2. Sekretariati teknik ka për detyrë të informojë çdo subjekt aplikues, në lidhje me:
a) kriteret/kushtet e përgjithshme dhe specifike, që nevojiten për të aplikuar për licencë;
b) përputhshmërinë e dokumentacionit, në lidhje me kushtet/kriteret e kësaj rregulloreje;
c) ecurinë e aplikimit të tij për licencë;
ç) të dhëna në lidhje me individë/persona fizikë apo shoqëri të licencuara, për rastet kur aplikuesi vërteton se është i përfshirë në procese ligjore me subjektin, për të cilin kërkon informacion, por pa i vendosur në dispozicion licencën përkatëse apo të dhëna që përbëjnë sekret tregtar.
3. Sekretariati teknik, sipas kërkesës së Komisionit, apo procesit të përzgjedhjes së verifikimit të vërtetësisë së deklarimeve/dokumenteve, kërkon, me shkresë zyrtare, pranë subjekteve private, informacione, në lidhje me vërtetësinë e:
a) referencave të lëshuara nga subjekti privat, të paraqitura nga aplikuesi;
b) projekteve të hartuara nga subjekte udhëheqëse të këtyre projekteve e të paraqitura nga aplikuesi, si bashkëpjesëmarrës në hartimin e tyre.

Neni 12
Regjistrat profesionalë

1. Sekretariati teknik është përgjegjës për hartimin, përditësimin dhe publikimin në faqen zyrtare elektronike të ministrisë përgjegjëse, për ndërtimin e:
a) regjistrit profesional për licencat profesionale individuale për studim e projektim;
b) regjistrit profesional për licencat profesionale të shoqërive për studim e projektim;
c) regjistrit profesional për licencat profesionale individuale për mbikëqyrje e kolaudim;
ç) regjistrit profesional për licencat profesionale të shoqërive për mbikëqyrje e kolaudim.
2. Elementet, që publikohen në regjistrat sipas pikës 1, të këtij neni, janë:
a) numri i licencës;
b) emri, ,mbiemri për individët, emri i shoqërisë, në rastin e shoqërive;
c) statusi i saj;
ç) afati i vlefshmërisë së licencës, në rastin e shoqërive;
d) emri i përfaqësuesit ligjor, në rastin e shoqërive;
dh) rezidenca.
3. Të dhënat e licencave profesionale, që miratohen nga Komisioni, regjistrohen në regjistrat profesionalë të licencave profesionale individuale dhe të shoqërive.
4. Të dhënat përditësohen në përputhje me ndryshimet që pësojnë licencat, si rezultat i aplikimeve dhe i vendimmarrjeve të Komisionit për miratimin e aplikimeve apo dhënien e masave administrative.
5. Regjistrat profesionalë janë dokumente publike, të cilat, në përgjegjësinë e sekretariatit teknik, publikohen në faqen zyrtare të ministrisë përgjegjëse për ndërtimin dhe u mundësohet aksesi në to, vetëm për lexim, çdo subjekti publik apo privat.

KREU III
LICENCAT PROFESIONALE – KATEGORITË, ELEMENTET DHE KUFIZIMET

Neni 13
Licenca – kategoritë e punimeve

1. Licenca është dokument juridik e profesional, që i jep të drejtë disponuesit të ushtrojë veprimtari të caktuar profesionale, sipas kategorive të punimeve të fituara në studim e projektim dhe mbikëqyrje e kolaudim.
2. Formati i licencave profesionale është sipas shtojcës nr. 7, që i bashkëlidhet kësaj rregulloreje.
3. Kategoritë e punimeve në studim e projektim dhe mbikëqyrje e kolaudim përfitohen mbështetur në profilin e diplomës dhe njëkohësisht duke vlerësuar eksperiencën profesionale, sipas kushteve dhe kritereve të specifikuara në këtë rregullore.
4. Kategoritë e punimeve të studimit e projektimit dhe mbikëqyrjes e kolaudimit, sipas të cilave kërkohen e jepen licencat profesionale, paraqiten respektivisht në shtojcën nr. 4, që i bashkëlidhet kësaj rregulloreje.

Neni 14
E drejta për pajisje me licencë

1. Çdo individ apo shoqëri, vendas/e ose i/e huaj, për ushtrimin e veprimtarisë në fushën e studimit e projektimit dhe mbikëqyrjes e kolaudimit, ka të drejtë të paraqesë aplikim për t’u pajisur me licencë profesionale, pranë Komisionit të Posaçëm të Dhënies së Licencave Profesionale pasi të ketë plotësuar kushtet që përcaktohen në këtë rregullore.
2. Kushtet e kriteret specifike, të cilat kërkohen në përgjithësi, për të fituar kategoritë e veprimtarisë në studim e projektim dhe mbikëqyrje e kolaudim, jepen në nenet 19, 26, 27 e 28 të kësaj rregulloreje dhe në shtojcat nr. 4 e nr. 5 të rregullores.

Neni 15
Llojet e licencave dhe elementet e saj

1. Llojet e licencave janë:
a) licencë profesionale individuale;
b) licencë profesionale për shoqëri.
2. Licencat profesionale individuale, apo për shoqëri, jepen për këto veprimtari:
a) studim e projektim në ndërtim;
b) mbikëqyrje e kolaudimit të punimeve të zbatimit në ndërtim.
3. Licencat përmbajnë elemente, sipas shtojcës 7:
a) Të dhënat e individit (emri, mbiemri, atësia, ditëlindja, vendbanimi) apo të shoqërisë disponuese (përfshirë emërtimin e shoqërisë, drejtuesin ligjor dhe drejtuesin teknik);
b) Titullin e diplomës së individit dhe vitin e diplomimit, për licencat individuale;
c) Datën e regjistrimit në regjistrat profesionalë përkatës;
ç) Kategoritë për veprimtaritë që ka të drejtë të ushtrojë disponuesi;
d) Afatin e vlefshmërisë për rastet e shoqërive;
dh) Numrin unik të licencës profesionale;
e) Adresën.

Neni 16
Kufizime për tërheqjen dhe përdorimin e licencave

1. Licenca nuk lejohet të tjetërsohet apo të trashëgohet nga një individ apo shoqëri tek tjetri/a.
2. Kur një individ apo shoqëri humbet licencën profesionale, njofton menjëherë, zyrtarisht, sekretariatin teknik. Do të pranohen e do të trajtohen vetëm aplikime për licenca të miratuara para datës 1.5.2022.
3. Nëse drejtuesit teknikë shkelin ndalimet e pikës 2, të nenit 17, të kësaj rregulloreje, gjatë kohës që Komisioni shqyrton marrjen e masave të përcaktuara në këtë rregullore, licenca e tyre pezullohet.
 
Neni 17
Kufizime në dhënien e licencave

1. Nuk shtohen në rolin e drejtuesit teknik për shoqëri, në licencën që përfiton shoqëria, personat që punojnë në institucionet shtetërore qendrore, vendore apo të pavarura, aktiviteti i të cilëve bie ndesh me dispozitat ligjore apo nënligjore për nëpunësin civil dhe krijon konflikt interesi.
2. Drejtuesit teknikë të shoqërisë nuk mund të jenë persona, që janë të angazhuar me kohë të plotë në punëmarrje tjetër, por vetëm me kohë të pjesshme dhe nuk mund ta ushtrojnë detyrën e drejtuesit teknik në më shumë se një shoqëri. Nëse puna me kohë të pjesshme lidhet me një aktivitet në fushën e projektimit, të zbatimit të punimeve në ndërtim apo të mbikëqyrjes e kolaudimit të punimeve të zbatimit në ndërtim, personi e ka të ndaluar të zbatojë detyra për të njëjtat ndërtime apo vepra të ndjekura nga shoqëria, në të cilën ai ushtron detyrën e drejtuesit teknik. Subjekti duhet të dokumentojë punësimin me kohë të pjesshme.

Neni 18
Afatet e vlefshmërisë së licencave

1. Afatet e vlefshmërisë së licencave, nga data e miratimit të tyre, janë, si më poshtë vijon:
a) Për licencë profesionale të shoqërive për studim e projektim, sa afati i vlefshmërisë së kontratës, që ka shoqëria me drejtuesin/drejtuesit teknik/ë (kontrata me afatin e vlefshmërisë më të shkurtër), por jo më shumë se 5 vjet; për subjektet e huaja do të jetë sa kontrata, nëse i ka me afat jo me shumë se 5 vjet e, nëse nuk janë me afat, licenca do të jetë e vlefshme për 5 vjet;
b) Për licencë profesionale të shoqërive për mbikëqyrje e kolaudim të punimeve të zbatimit në ndërtim, sa afati i vlefshmërisë së kontratës, që ka shoqëria me drejtuesin/drejtuesit teknikë (kontrata me afatin e vlefshmërisë më të shkurtër), por jo më shumë se 5 vjet; për subjektet e huaja do të jetë sa kontrata, nëse i ka me afat, jo më shumë se 5 vjet dhe, nëse nuk janë me afat, licenca do të jetë e vlefshme për 5 (pesë) vjet;
c) Licencat individuale jepen me afat të përhershëm.
2. Afati kohor minimal për të kërkuar shtesë të kategorive në licencën profesionale individuale dhe të shoqërive është jo më pak se një vit. Nuk zbatohet ky afat në rastin e aplikimit për përfitimin e kategorive shtesë, si rrjedhim i ndryshimit apo i shtesës së drejtuesve teknikë në shoqëri, të cilët plotësojnë kriteret e kushtet e përcaktuara në këtë rregullore dhe në shtojcat e saj.

KREU IV
RREGULLAT PËR PAJISJE ME LICENCË PROFESIONALE INDIVIDUALE

Neni 19
Kushtet paraprake dhe kufizimet për licencë profesionale individuale

1. Kushtet paraprake për licencë profesionale individuale, për studim e projektim, janë:
a) Të disponojë diplomë të nivelit master profesional apo shkencor, apo diplomë të nivelit të dytë ose ekuivalent (përjashtuar rastet kur parashikohet ndryshe në këtë rregullore), në profilet përkatëse, të lëshuar nga institucionet e arsimit të lartë, të licencuara sipas dispozitave në fuqi, apo të ketë diplomën ekuivalente, të lëshuar nga institucionet e huaja, të njohur e njësuar nga institucioni përgjegjës për njohjen dhe njësimin në Republikën e Shqipërisë pranë ministrisë përgjegjëse për arsimin;
b) Të ketë eksperiencë në projektim, në institucione publike projektuese, shoqëri studimi e projektimi, persona fizikë që ushtrojnë veprimtari profesionale në studim e projektim, ose institucione të arsimit të lartë, sipas shtojcës nr. 4, bashkëlidhur, pas përfundimit të një programi studimi të arsimit të lartë të ciklit të dytë ose ekuivalente me të.
2. Kushtet paraprake për licencë profesionale individuale, për mbikëqyrje dhe kolaudim të punimeve të zbatimit në ndërtim, janë:
a) Të disponojë diplomë të ciklit të dytë të arsimit të lartë ose ekuivalente me të, të lëshuar nga institucionet e arsimit të lartë, të licencuara sipas dispozitave në fuqi, apo diplomën ekuivalente, të lëshuar nga institucionet e huaja, të njohur e të njësuar nga institucioni përgjegjës për njohjen dhe njësimin në Republikën e Shqipërisë pranë ministrisë përgjegjëse për arsimin;
b) Të ketë të paktën 15 vjet eksperiencë në studime e projektime, apo zbatimin në ndërtim, në profesionin përkatës, pas përfundimit të një programi studimi të arsimit të lartë të ciklit të dytë ose ekuivalente me të.
3. Në rastin e individit të licencuar në fushën e studimit, të projektimit dhe në fushën e mbikëqyrjes dhe të kolaudimit të punimeve të zbatimit në ndërtim, vetëm kur ai ushtron detyrën e drejtuesit teknik pranë një shoqërie, për rinovimin dhe shtesën e kategorive të licencës së tij, kërkesa duhet të paraqitet nga shoqëria, pranë së cilës ai ushtron këtë detyrë.
4. Si për licencë në fushën e mbikëqyrjes dhe kolaudimit të punimeve të zbatimit, ashtu edhe në atë të projektimit, kufizimi konsiston në ndalimin e pajisjes me licencë, nëse individi është sanksionuar me heqje të së drejtës për ushtrimin e aktivitetit të licencuar nga komisioni për shkeljen e ndalimit të konfliktit të interesit, të parashikuar në pikën 2, të nenit 17, të kësaj rregulloreje. Kohëzgjatja e ndalimit përcaktohet në vendimin e Komisionit për zbatimin e njërës prej masave, sipas nenit 42 të kësaj rregulloreje.
5. Kushtet e mësipërme paraprake vlejnë dhe për individët e huaj, që kërkojnë të përfitojnë licencë profesionale.

Neni 20
Pajisja me licencë profesionale individuale për herë të parë

1. Aplikimi për pajisje me licencë individuale për herë të parë, pasi të plotësohen kushtet paraprake të specifikuara në këtë rregullore, shoqërohet me:
a) aplikimin në portalin “e-Albania”, sipas kategorive të punimeve, me të cilat individi kërkon të licencohet;
b) diplomën që zotëron, e skanuar me origjinalin/të njësuar me origjinalin; 
c) jetëshkrimin (CV-në) e individit, ku pasqyrohet veprimtaria e tij e kryer nga marrja e diplomës;
ç) dokumentacionin teknik justifikues, për çka është përshkruar si veprimtari e kryer në CV; vërtetime nga subjekte, institucione apo organizma; projekte (ose pjesë të tyre), ku personi ka qenë bashkautor; certifikata kursi apo specializimi, që kanë lidhje me fushën, ku kërkon të licencohet. Të gjitha vërtetimet dhe projektet duhet të kenë patjetër të përfshirë, adresën postare dhe elektronike të subjektit që ka lëshuar vërtetimin apo të projektuesit që ka hartuar projektin, si dhe nënshkrimin e tij, në të kundërt dokumenti nuk do të konsiderohet si dokument justifikues për eksperiencën;
d) vetëdeklarimin e individit mbi gjendjen e tij gjyqësore dhe të ndjekjes penale nga organet e prokurorisë, për probleme në ushtrimin e veprimtarisë profesionale, ku kërkon të licencohet dhe mbi angazhimin për të njohur e zbatuar në veprimtarinë e tij kushtet teknike të projektimit dhe të gjitha ligjet në fuqi në fushën e ndërtimit (sipas formatit 6/1, të shtojcës nr. 6, të kësaj rregulloreje). Vetëdeklarimi kryhet në portalin “e-Albania”, gjatë procesit të aplikimit;
dh) në rastet kur personi kërkon të pajiset edhe me licencë për mbikëqyrje e kolaudim punimesh zbatimi, personi duhet të përfshijë në vetëdeklarimin e mësipërm dhe pozicionin e tij, në shtojcë në lidhje me punësimin, sipas përcaktimeve të pikave 1 e 2, të nenit 17, të kësaj rregulloreje, dhe sipas formatit 6/2, të shtojcës nr. 6, të kësaj rregulloreje. Vetëdeklarimi kryhet në portalin “e-Albania”, gjatë procesit të aplikimit.

Neni 21
Për pajisje me shtesa në kategoritë e licencës individuale

1. Aplikimi për pajisje me shtesa në licencën individuale ekzistuese, pasi të plotësohen kufizimet dhe kushtet paraprake të specifikuara në këtë rregullore, kryhet në portalin “e-Albania” dhe, shoqërohet me:
a) aplikimin në portalin unik qeveritar “e-Albania”, ku të përcaktohen kategoritë, të cilat individi kërkon të shtohen në licencën, që disponon nga një aplikim i mëparshëm;
b) CV-në e aplikantit, ku të pasqyrohet veprimtaria e tij e kryer nga aplikimi paraardhës;
c) dokumentacionin teknik justifikues, për çka është përshkruar si veprimtari e kryer në CV, vërtetime nga subjekte, institucione apo organizma; projekte (ose pjesë të tyre), ku ka qenë bashkautor personi; certifikata kursi apo specializimi, që kanë lidhje me fushën, ku kërkon të licencohet. Të gjitha vërtetimet e projektet duhet të kenë patjetër të përfshirë adresën postare dhe elektronike, si dhe nënshkrimin e subjektit, që ka lëshuar vërtetimin, apo të projektuesit, që ka hartuar projektin; në të kundërt, dokumenti nuk do të konsiderohet si dokument justifikues për eksperiencën;
ç) vetëdeklarimin e individit mbi gjendjen e tij gjyqësore dhe të ndjekjes penale nga organet e prokurorisë për probleme në ushtrimin e veprimtarisë profesionale, ku kërkon të licencohet dhe mbi angazhimin për të njohur e zbatuar në veprimtarinë e tij kushtet teknike të projektimit dhe të gjitha ligjet në fuqi në fushën e ndërtimit (sipas formatit 6/1, të shtojcës nr. 6, të kësaj rregulloreje). Vetëdeklarimi kryhet në portalin e-Albania, gjatë procesit të aplikimit;
d) në rastet kur personi kërkon të pajiset edhe me licencë për mbikëqyrje e kolaudim punimesh zbatimi, personi duhet të përfshijë në vetëdeklarimin e mësipërm dhe pozicionin e tij në shtojcë në lidhje me punësimin, sipas përcaktimeve të pikave 1 dhe 2, të nenit 17, të kësaj rregulloreje, dhe sipas formatit 6/2, të shtojcës nr. 6, të kësaj rregulloreje. Vetëdeklarimi kryhet në portalin “e-Albania”, gjatë procesit të aplikimit.

Neni 22
Për dublikatë të licencës individuale

Aplikimi për pajisjen me dublikatë të licencës individuale (pranohet dhe trajtohet vetëm aplikimi për dublikatë për licencat e përfituara para datës 1.5.2022), pasi të plotësohen kufizimet e kushtet paraprake të specifikuara në këtë rregullore, kryhet në portalin “e-Albania” dhe shoqërohet me vetëdeklarimin e individit mbi gjendjen e tij gjyqësore dhe të ndjekjes penale për probleme në ushtrimin e veprimtarisë profesionale, ku kërkon të licencohet, si dhe nëse ka apo jo penalizime nga strukturat shtetërore të ngarkuara për inspektimin ndërtimor e urbanistik në këtë fushë (sipas formatit 6/3, të shtojcës nr. 6, të kësaj rregulloreje). Vetëdeklarimi kryhet në portalin “e-Albania” gjatë procesit të aplikimit.
Në rastet kur personi kërkon të pajiset edhe me licencë për mbikëqyrje e kolaudim punimesh zbatimi, personi duhet të përfshijë në vetëdeklarimin e mësipërm dhe pozicionin e tij në shtojcë në lidhje me punësimin, sipas përcaktimeve të pikave 1 e 2, të nenit 17, të kësaj rregulloreje, dhe sipas formatit 6/2, të shtojcës nr. 6, të kësaj rregulloreje). Vetëdeklarimi kryhet në portalin “e-Albania”, gjatë procesit të aplikimit.

Neni 23
Për rinovimin e kategorive të licencës individuale

1. Aplikimi për rinovimin e kategorive të licencës individuale, pasi të plotësohen kufizimet dhe kushtet paraprake të specifikuara në këtë rregullore, kryhet në portalin “e-Albania” dhe shoqërohet me:
a) aplikimin e individit, ku të përcaktohen të dhënat e licencës që kërkon të rinovohet;
b) vetëdeklarimin e individit, mbi gjendjen e tij gjyqësore dhe të ndjekjes penale nga organet e prokurorisë për probleme në ushtrimin e veprimtarisë profesionale, ku kërkon të licencohet, si dhe gjendjen në lidhje me penalizime nga strukturat shtetërore të inspektimit ndërtimor e urbanistik në këtë fushë (sipas formatit 6/3, të lidhjes nr. 6, të kësaj rregulloreje). Vetëdeklarimi kryhet në portalin e-Albania, gjatë procesit të aplikimit.
Në rastet kur personi kërkon të pajiset edhe me licencë për mbikëqyrje e kolaudim punimesh zbatimi, personi duhet të përfshijë në vetëdeklarimin e mësipërm dhe pozicionin e tij në shtojcë në lidhje me punësimin, sipas përcaktimeve të nenit 17, pikat 1 dhe 2 dhe sipas formatit 6/2 të shtojcës nr. 6. Vetëdeklarimi kryhet në portalin e-Albania, gjatë procesit të aplikimit;
c) veprimtarinë e tij të kryer nga aplikimi paraardhës në formën e CV-së;
ç) dokumentacionin teknik justifikues për çka është përshkruar si veprimtari e kryer në CV; vërtetime nga subjekte, institucione apo organizma; projekte (ose pjesë të tyre), ku ka qenë bashkautor personi; certifikata kursi apo specializimi, që kanë lidhje me fushën ku kërkon të licencohet. Të gjitha vërtetimet dhe projektet duhet të kenë patjetër të përfshirë adresën postare dhe elektronike të subjektit, që ka lëshuar vërtetimin apo të projektuesit, që ka hartuar projektin; në të kundërt, dokumenti nuk do të konsiderohet si dokument justifikues për eksperiencën.

Neni 24
Ndryshim dhe shtesë në emrin/mbiemrin në licencë individuale

Aplikimi për ndryshim dhe shtesë në emrin/mbiemrin në licencë individuale kryhet në portalin “e-Albania” dhe shoqërohet, me:
a) aplikimin e individit, ku të përcaktohen të dhënat e licencës, që ndryshohen/shtohen;
b) vetëdeklarimin e individit, mbi gjendjen e tij gjyqësore dhe ndjekjes penale nga organet e prokurorisë, për probleme në ushtrimin e veprimtarisë profesionale, ku kërkon të licencohet dhe mbi angazhimin që të njohë e të zbatojë në veprimtarinë e tij kushtet teknike të projektimit dhe të gjitha ligjet në fuqi në fushën e ndërtimit (sipas formatit 6/1, të shtojcës nr. 6, të kësaj rregulloreje). Vetëdeklarimi kryhet në portalin “e-Albania” gjatë procesit të aplikimit. 


Neni 25
Për ekuivalentimin e licencës profesionale për individë që disponojnë licencë profesionale në vendin e origjinës (jo Shqipëri)

Aplikimi për ekuivalentim të licencës profesionale individuale, që individët kanë përfituar në vende të huaja, pasi të plotësohen kufizimet dhe kushtet paraprake të specifikuara në këtë rregullore, shoqërohet me:
a) aplikimin në portalin “e-Albania”, ku të përcaktohen kategoritë, me të cilat individi kërkon të licencohet dhe ato, që ai mendon se ekuivalentohen nga licenca që disponon nga vendi i origjinës;
b) dokumentin e identitetit që disponon;
c) diplomën që disponon në vendin e origjinës, të njohur e të njësuar nga institucioni përgjegjës për njohjen dhe njësimin në Republikën e Shqipërisë, sipas dispozitave në fuqi (noter të vendit të origjinës/apostilë/etj.) dhe të përkthyer në gjuhën shqipe nga përkthyes të autorizuar;
ç) licencën (ose dokumentin që shërben si leje për ushtrimin e aktivitetit profesional respektiv), që disponon në vendin e origjinës, të njohur dhe njësuar nga institucioni përgjegjës për njohjen dhe njësimin në Republikën e Shqipërisë sipas dispozitave në fuqi (noter të vendit të origjinës/ apostilë/etj.) dhe të përkthyer në gjuhën shqipe, nga përkthyes të autorizuar;
d) veprimtarinë e tij të kryer nga marrja e diplomës, në formën e CV-së;
dh) dokumentacion teknik justifikues, për çka është përshkruar si veprimtari e kryer në CV; vërtetime nga subjekte, institucione apo organizma; projekte (ose pjesë të tyre), ku personi ka qenë bashkautor; certifikata kursi apo specializimi, që kanë lidhje me fushën ku kërkon të licencohet. Të gjitha vërtetimet dhe projektet duhet të kenë patjetër të përfshirë adresën postare dhe elektronike të subjektit që ka lëshuar vërtetimin, apo të projektuesit që ka hartuar projektin, në të kundërt dokumenti nuk do të konsiderohet si dokument justifikues për eksperiencën;
e) vetëdeklarimin e individit mbi gjendjen e tij gjyqësore dhe të ndjekjes penale nga organet e prokurorisë, për probleme në ushtrimin e veprimtarisë profesionale ku kërkon të licencohet dhe mbi angazhimin që të njohë e të zbatojë në veprimtarinë e tij kushtet teknike të projektimit dhe të gjitha ligjet në fuqi në fushën e ndërtimit (sipas formatit 6/3, të shtojcës nr. 6, të kësaj rregulloreje);
Në rastet kur personi kërkon të pajiset edhe me licencë për mbikëqyrje e kolaudim punimesh zbatimi, personi duhet të përfshijë në vetëdeklarimin e mësipërm dhe pozicionin e tij në shtojcë në lidhje me punësimin, sipas përcaktimeve të pikave 1 e 2, të nenit 17, të kësaj rregulloreje, dhe sipas formatit 6/2, të shtojcës nr. 6, të kësaj rregulloreje). Vetëdeklarimi kryhet në portalin “e-Albania”, gjatë procesit të aplikimit.

KREU V
RREGULLAT PËR PAJISJE ME LICENCË PROFESIONALE SHOQËRIE

Neni 26
Kushtet paraprake për drejtuesit teknikë të shoqërisë

1. Kushtet paraprake për të pasur pozicionin e drejtuesit teknik të shoqërisë janë, si më poshtë vijon:
a) Drejtuesi teknik i shoqërisë për studime e projektime është një ose më shumë individë, që disponon diplomë të nivelit master profesional apo shkencor, apo diplomë të nivelit të dytë ose ekuivalent; të jetë i pajisur me licencë profesionale individuale ose përfiton licencë profesionale individuale për herë të parë. Në rastet kur personi përfiton licencë profesionale individuale për herë të parë, ai shtohet si drejtues teknik në licencën e shoqërisë vetëm pas miratimit të licencës profesionale individuale. Drejtuesi teknik të ketë jo më pak se 5 vjet eksperiencë pas diplomimit në nivelin master. Në rastin kur mesatarja e notave të shkollës së lartë për individin rezulton 9 ose më shumë, mund të regjistrohet drejtues teknik dhe me 3 vjet eksperiencë pas diplomimit në nivelin master. Drejtuesi teknik nuk mund të bëjë kërkesa individuale për aq kohë sa do të jetë drejtues teknik i një subjekti;
b) Drejtuesi teknik i shoqërisë për mbikëqyrje e kolaudim është një ose më shumë individë, i pajisur me licencë profesionale individuale në fushën përkatëse ose që përfiton licencë profesionale individuale për herë të parë. Në rastet kur personi përfiton licencë profesionale individuale për herë të parë, ai shtohet si drejtues teknik në licencën e shoqërisë vetëm pas miratimit të licencës profesionale individuale. Drejtuesi teknik i shoqërisë për mbikëqyrje e kolaudim duhet të ketë vite eksperiencë, jo më pak se 15 vjet pas përfundimit të një programi studimi të arsimit të lartë të ciklit të dytë ose ekuivalente me të. Drejtuesi teknik nuk mund të bëjë kërkesa individuale për aq kohë sa do të jetë drejtues teknik i një subjekti. Çdo ndryshim në licencën e tij do të bëhet nëpërmjet subjektit, që është drejtues teknik;
c) Drejtuesi teknik i shoqërisë nuk mund të jetë njëkohësisht i punësuar me këtë cilësi në dy ose më shumë shoqëri;
ç) Drejtuesi/drejtuesit teknik/ë duhet të jetë/jenë në marrëdhënie pune me shoqërinë për një periudhë jo më pak se një vit;
d) Marrëdhëniet e drejtuesit teknik me shoqërinë përcaktohen në kontratën e punës të lidhur ndërmjet tyre.
2. Shoqëria pajisjet me licencë profesionale, mbështetur e në përputhje me licencën profesionale individuale të drejtuesit/drejtuesve teknikë që ka ajo, aplikimeve të tjera, që caktohen në këtë rregullore, dhe vlerësimit të Komisionit për dokumentacionin e paraqitur.
3. Në rastet e shoqërive të huaja, që kërkojnë të përfitojnë licencë profesionale, zbatohen të njëjtat kushte dhe kritere paraprake si më sipër.
4. Kur drejtuesi teknik i shoqërisë së huaj është i huaj, bëhet ekuivalentimi i licencës individuale të tij, sipas përcaktimeve në këtë rregullore, dhe, gjithashtu, zbatohen të njëjtat kushte paraprake, si për shoqëritë vendase.
Neni 27
Kushtet paraprake për licencë profesionale shoqërie

1. Kushtet paraprake për licencë profesionale për shoqëri për studimin e projektimin janë, si më poshtë vijon:
a) Të jetë regjistruar si person juridik dhe të ketë status aktiv, sipas dispozitave ligjore për të ushtruar veprimtari në studim e projektim;
b) Të ketë drejtues teknik një ose më shumë individë, të pajisur me licencë profesionale individuale për studim e projektim ose, në rast se nuk është i pajisur me licencë, drejtuesi teknik duhet të plotësojë kriteret e kushtet e përcaktuara në nenin 19, të kësaj rregulloreje, për t’u pajisur me licencë profesionale individuale;
c) Të mos ketë detyrime tatimore të papaguara, si dhe të mos jetë në proces falimentimi apo likuidimi.
2. Kushtet paraprake për licencë profesionale për shoqëri për mbikëqyrje e kolaudim punimesh zbatimi janë, si më poshtë vijon:
a) Të jetë regjistruar si person juridik dhe të ketë status aktiv, sipas dispozitave ligjore, për të ushtruar veprimtari në mbikëqyrje e kolaudim;
b) Të ketë drejtues teknik një ose më shumë individë, të pajisur me licencë profesionale individuale për mbikëqyrje e kolaudim, ose, në rast se nuk është i pajisur me licencë, drejtuesi teknik duhet të plotësojë kriteret dhe kushtet e përcaktuara në nenin 19, të kësaj rregulloreje, për t’u pajisur me licencë profesionale individuale;
c) Të mos ketë detyrime tatimore të papaguara, si dhe të mos jetë në proces falimentimi apo likuidimi.



Neni 28
Kushtet paraprake për licencë profesionale për shoqëritë e huaja

1. Kushtet paraprake për licencë profesionale për shoqëritë e huaja për studim e projektim, janë, si më poshtë vijon: 
a) Të jenë të regjistruara si degë e shoqërisë së huaj në Qendrën Kombëtare të Biznesit, sipas legjislacionit vendas ose të jenë të regjistruar si person juridik dhe të kenë status aktiv, sipas dispozitave ligjore, në vendin e origjinës;
b) Të kenë drejtues teknik një ose më shumë individë, të pajisur me licencë profesionale individuale për studim e projektim ose, në rast se nuk është i pajisur me licencë individuale, drejtuesi teknik duhet të plotësojë kriteret dhe kushtet e përcaktuara në këtë rregullore për t’u pajisur me licencë profesionale individuale;
c) Të kenë vetëdeklarimin e përfaqësuesit/përfaqësueseve ligjor/ë lidhur me shlyerjen e detyrimeve tatimore dhe të mos jenë në proces falimentimi apo likuidimi në vendin e origjinës.
2. Kushtet paraprake për licencë profesionale për shoqëritë e huaja për mbikëqyrje e kolaudim punimesh zbatimi janë, si më poshtë vijon:
a) Të jenë të regjistruara si degë e shoqërisë së huaj në Qendrën Kombëtare të Biznesit, sipas legjislacionit vendas ose të jenë të regjistruar si person juridik dhe të kenë status aktiv, sipas dispozitave ligjore, në vendin e origjinës;
b) Të ketë drejtues teknik një ose më shumë individë, të pajisur me licencë profesionale individuale për mbikëqyrje e kolaudim ose, në rast se nuk është i pajisur me licencë, drejtuesi teknik duhet të plotësojë kriteret e kushtet e përcaktuara në këtë rregullore për t’u pajisur me licencë profesionale individuale;
c) Të kenë vetëdeklarimin e përfaqësuesit/përfaqësueseve ligjor/ë lidhur me shlyerjen e detyrimeve tatimore dhe të mos jenë në proces falimentimi apo likuidimi në vendin e origjinës.

Neni 29
Detyrimet e subjekteve të licencuara

1. Detyrimet e subjekteve të licencuara janë, si më poshtë vijon:
a) Të njohin dhe të kryejnë veprimtari, në përputhje me aktet ligjore e nënligjore, që rregullojnë fushën e studimit e projektimit dhe mbikëqyrjes e kolaudimit;
b) Të njohin e të zbatojnë standardet, kushtet teknike të projektimit, si dhe normat e standardet evropiane të pranuara nga vendi ynë;
c) Çdo subjekt i licencuar nuk duhet të ushtrojë asnjë veprimtari në mungesë të drejtuesit/drejtuesve teknik/ë;
ç) Subjekti duhet të ketë statusin “aktiv” të ushtrimit të veprimtarisë, dëshmuar me dokumentin përkatës (ekstrakti historik apo ekstrakti për të dhënat e subjektit) të Qendrës Kombëtare të Biznesit;
d) Në rast largimi nga shoqëria e drejtuesit teknik apo të përfundimit të marrëdhënies së punës, si drejtuesi teknik dhe shoqëria detyrohen të njoftojnë Komisionin brenda 7 ditëve punë. Në këtë rast, sekretariati, brenda 5 ditëve punë nga marrja e njoftimit prej drejtuesit teknik, njofton shoqërinë që, brenda 30 ditëve nga largimi i drejtuesit teknik, duhet të bëjë emërimin e drejtuesit teknik të ri;
dh) Në rast se drejtuesi teknik dhe shoqëria nuk njofton brenda 7 ditëve punë sekretariatin për largimin e drejtuesit teknik, sipas përcaktimit në shkronjën “d”, të kësaj pike, ndaj shoqërisë dhe/ose drejtuesit teknik merret masë administrative, sipas përcaktimeve të kësaj rregulloreje;
e) Shoqëria duhet të bëjë emërimin e drejtuesit teknik të ri, brenda 30 ditëve nga largimi i drejtuesit teknik;
ë) Çdo ushtrim veprimtarie nga shoqëria, pa drejtues teknik, shoqërohet me masë administrative kundrejt shoqërisë, sipas përcaktimeve të nenit 42, të kësaj rregulloreje. 
2. Subjektet e licencuara vetëdeklarojnë njohjen e kushteve teknike të projektimit, si dhe normat e standardet evropiane të pranuara nga vendi ynë.

Neni 30
Për pajisje me licencë shoqërie për herë të parë

1. Aplikimi për pajisje me licencë shoqërie për herë të parë, pasi të plotësohen kriteret dhe kushtet paraprake të parashikuara në këtë rregullore, shoqërohet me:
a) aplikimin në portalin “e-Albania”, ku të përcaktohen përfaqësuesit ligjorë dhe drejtuesit teknikë të shoqërisë;
b) vetëdeklarimin e përfaqësuesit/përfaqësuesve ligjorë dhe të shoqërisë mbi gjendjen e tij gjyqësore dhe të ndjekjes penale nga organet e prokurorisë, për probleme në ushtrimin e veprimtarisë, ku kërkon të licencohet, dhe mbi angazhimin për të njohur e zbatuar në veprimtarinë e tij kushtet teknike të projektimit dhe të gjitha ligjet në fuqi në fushën e ndërtimit (sipas formatit 6/1, të lidhjes nr. 6, të kësaj rregulloreje);
c) kontratën ndërmjet përfaqësuesit ligjor dhe drejtuesit teknik, e hartuar përpara noterit, me afat të përcaktuar (mbi 1 vit);
ç) vetëdeklarimin e drejtuesit/drejtuesve teknik/ë:
i. për gjendjen gjyqësore të tij dhe të ndjekjes penale nga organet e prokurorisë, për probleme në ushtrimin e veprimtarisë, për të cilën është kontraktuar;
ii. për gjendjen, lidhur me punësimin si drejtues teknik në shoqëri të tjera, që ushtrojnë veprimtari në fushën e ndërtimit;
iii. për gjendjen e të qenit apo jo në marrëdhënie pune me institucionet shtetërore qendrore, vendore, të pavarura, apo persona juridikë të tjerë publikë (sipas formatit 6/5, të shtojcës nr. 6, të kësaj rregulloreje);
d) Në rastin kur mesatarja e notave të shkollës së lartë, për individin që kërkon të regjistrohet drejtues teknik, rezulton 9 ose më shumë, dhe ai ka vetëm 3 vjet eksperiencë, paraqitet edhe lista e notave.
2. Sekretariati, nëpërmjet ndërveprimit të sistemit të licencave, gjeneron:
a) ekstraktin historik apo ekstraktin për të dhënat e subjektit në regjistrin tregtar pranë Qendrës Kombëtare të Biznesit;
b) vërtetimin nga organet tatimore për shlyerjen e të gjitha detyrimeve tatimore.
3. Për rastet kur kërkohet njëkohësisht edhe licencimi individual i drejtuesit/drejtuesve teknik/ë, aplikimi hartohet e dërgohet bashkërisht pa mbivendosur apo dubluar dokumentet e kërkuara për të dy aplikimet, sipas kësaj rregulloreje.

Neni 31
Për pajisje me shtesa në kategoritë e licencës së shoqërisë

1. Aplikimi për pajisje me shtesa të kategorive në licencën ekzistuese të shoqërisë (në rastet kur nuk kërkohen ndryshime apo shtesa në drejtuesit teknik të shoqërisë), pasi të plotësohen kriteret dhe kushtet paraprake të parashikuara në këtë rregullore, shoqërohet me:
a) aplikimin në portalin “e-Albania”, ku të përcaktohen, të paktën, kategoritë që kërkohen të shtohen;
b) vetëdeklarimin e përfaqësuesit/përfaqësuesve ligjor/ë dhe të shoqërisë mbi gjendjen e tij gjyqësore dhe të ndjekjes penale nga organet e prokurorisë, për probleme në ushtrimin e veprimtarisë, ku kërkon të licencohet, dhe mbi angazhimin për të njohur e zbatuar në veprimtarinë e saj kushtet teknike të projektimit dhe të gjitha ligjet në fuqi në fushën e ndërtimit (sipas formateve 6/1 e 6/6, të shtojcës nr. 6, të kësaj rregulloreje);
c) vetëdeklarimin e drejtuesit/drejtuesve teknik/ë:
i. për gjendjen e tij gjyqësore dhe të ndjekjes penale nga organet e prokurorisë për probleme në ushtrimin e veprimtarisë, për të cilën është kontraktuar;
ii. për gjendjen lidhur me punësimin si drejtues teknik, në shoqëri të tjera, që ushtrojnë veprimtari në fushën e ndërtimit;
iii. për gjendjen e të qenit apo jo në marrëdhënie pune me institucionet shtetërore qendrore, vendore, të pavarura, apo persona juridikë të tjerë publikë (sipas formatit 6/5, të shtojcës nr. 6, të kësaj rregulloreje).
2. Sekretariati, nëpërmjet ndërveprimit të sistemit të licencave, gjeneron vërtetim nga organet tatimore për shlyerjen e të gjitha detyrimeve tatimore.
3. Drejtuesi teknik plotëson dokumentacionin për shtesa në licencën e tij individuale (të cilat i kalojnë automatikisht shoqërisë), sipas përcaktimeve të nenit 21, të kësaj rregulloreje, përjashtuar vetëdeklarimin, i cili duhet të hartohet sipas përcaktimeve të këtij neni.

Neni 32
Për zgjatjen e afatit të licencës së shoqërisë apo dublikatë

1. Aplikimi për zgjatjen e afatit të licencës ekzistuese të shoqërisë (pa kërkuar ndryshime apo shtesa në drejtuesit teknikë të shoqërisë, apo rinovim të kategorive), pasi të plotësohen kufizimet dhe kushtet paraprake të parashikuara në këtë rregullore, shoqërohet me:
a) aplikimin në portalin unik qeveritar “e-Albania”, që kërkon zgjatje të afatit të licencës apo dublikatë; 
b) kontratat ndërmjet përfaqësuesit ligjor dhe drejtuesve teknikë, të hartuara përpara noterit, me afat të përcaktuar (mbi 1 vit), për rastet kur kontratave të depozituara më parë u ka kaluar afati i vlefshmërisë;
c) vetëdeklarimin e përfaqësuesve ligjorë dhe shoqërisë, në shtojcë me organet e prokurorisë dhe gjykatës, për probleme në ushtrimin e veprimtarisë profesionale, ku kërkon të rilicencohet, si dhe gjendjen në shtojcë me penalizime nga strukturat shtetërore të inspektimit ndërtimor e urbanistik në këtë fushë (sipas formateve 6/3 dhe 6/6, të shtojcës nr. 6, të kësaj rregulloreje);
ç) vetëdeklarimin e drejtuesit/drejtuesve teknik/ë:
i. për gjendjen e tij gjyqësore dhe të ndjekjes penale nga organet e prokurorisë, për probleme në ushtrimin e veprimtarisë, për të cilën është kontraktuar;
ii. për gjendjen në shtojcë me punësimin si drejtues teknik në shoqëri të tjera, që ushtrojnë veprimtari në fushën e ndërtimit;
iii. për gjendjen e të qenit apo jo në marrëdhënie pune me institucionet shtetërore qendrore, vendore, të pavarura, apo persona juridikë të tjerë publikë (sipas formatit 6/5, të shtojcës nr. 6, të kësaj rregulloreje).
2. Sekretariati, nëpërmjet ndërveprimit të sistemit të licencave, gjeneron vërtetim nga organet tatimore për shlyerjen e të gjitha detyrimeve tatimore.
3. Subjektet mund të bëjnë aplikim në portalin unik qeveritar “e-Albania” për dublikatë. Subjektet, në këtë rast, duhet të përcaktojnë të dhënat e licencës, që kërkojnë të dublohet dhe arsyet e aplikimit për dublikatë. Kjo pikë është e zbatueshme për licenca të miratuara para datës 1.5.2022.

Neni 33
Për rinovimin e kategorive të licencës së shoqërisë

1. Aplikimi për rinovimin e kategorive të licencës së shoqërisë, pasi të plotësohen kriteret dhe kushtet paraprake të parashikuara në këtë rregullore, shoqërohet me:
a) aplikimin në portalin unik qeveritar “e-Albania”, ku të përcaktohen, të paktën, të dhënat e licencës së disponuar më parë;
b) dokumentacionin teknik justifikues mbi veprimtarinë e kryer nga shoqëria; vërtetime nga subjekte, institucione apo organizma, që kanë lidhje me fushën, ku kërkon të licencohet; projekte (ose pjesë të tyre). Të gjitha vërtetimet dhe projektet duhet të kenë patjetër të përfshirë adresën postare dhe elektronike të subjektit që ka lëshuar vërtetimin apo të projektuesit që ka hartuar projektin; në të kundërt, dokumenti nuk do të konsiderohet si dokument justifikues për eksperiencën;
c) vetëdeklarimin e përfaqësuesit/përfaqësuesve ligjor/ë dhe të shoqërisë mbi gjendjen e tij gjyqësore dhe ndjekjes penale nga organet e prokurorisë, për probleme në ushtrimin e veprimtarisë profesionale, ku kërkon të rilicencohet, si dhe gjendjen në lidhje me penalizime nga strukturat shtetërore të inspektimit në këtë fushë (sipas formateve 6/3 dhe 6/6, të shtojcës nr. 6, të kësaj rregulloreje);
ç) kontratat ndërmjet përfaqësuesit ligjor dhe drejtuesve teknikë, të hartuara përpara noterit, me afat të përcaktuar (mbi 1 vit), për rastet kur kontratave të depozituara më parë u ka kaluar afati i vlefshmërisë;
d) vetëdeklarimin e drejtuesit/drejtuesve teknik/ë.
2. Sekretariati, nëpërmjet ndërveprimit të sistemit të licencave, gjeneron vërtetim nga organet tatimore për shlyerjen e të gjitha detyrimeve tatimore.
3. Ky aplikim shoqërohet me dokumentacionin e përcaktuar në nenin 23, të kësaj rregulloreje (për rinovimin e kategorive të licencës individuale), për drejtuesit teknikë, për të cilët kërkohet rinovimi i kategorive. Në rast rinovimi të kategorive të licencës individuale të drejtuesit teknik, për kategoritë që përfiton shoqëria për shkak të shtimit të drejtuesit teknik me kategoritë e rinovuara, shoqërisë i shtohen kategoritë e rinovuara.

Neni 34
Për ndryshim ose shtesë të përfaqësuesit ligjor

1. Aplikimi për ndryshimin ose shtimin e përfaqësuesit ligjor, pasi të plotësohen kriteret dhe kushtet paraprake të parashikuara në nenin 19, të kësaj rregulloreje, shoqërohet edhe me:
a) aplikimin në portalin unik qeveritar “e-Albania”;
b) vetëdeklarimin e përfaqësuesit/përfaqësuesve ligjor/ë të ri/nj dhe shoqërisë, mbi gjendjen e tij/tyre gjyqësore dhe ndjekjes penale nga organet e prokurorisë, në lidhje me fushën ku është/janë licencuar dhe mbi angazhimin për të njohur e zbatuar në veprimtarinë e saj/tyre kushtet teknike të projektimit dhe të gjitha ligjet në fuqi në fushën e ndërtimit (sipas formateve 6/1 e 6/6, të shtojcës nr. 6, të kësaj rregulloreje).
2. Sekretariati, nëpërmjet ndërveprimit të sistemit të licencave, gjeneron:
a) ekstraktin historik apo ekstraktin për të dhënat e subjektit në regjistrin tregtar pranë Qendrës Kombëtare të Biznesit;
b) vërtetimin nga organet tatimore për shlyerjen e të gjitha detyrimeve tatimore.

Neni 35
Për ndryshim ose shtesa të drejtuesit/drejtuesve teknikë

1. Aplikimi për ndryshim ose shtesa të drejtuesit teknik, pasi të plotësohen kriteret dhe kushtet paraprake të parashikuara në këtë rregullore, shoqërohet me:
a) Aplikimin në portalin unik qeveritar “e-Albania”, ku të përcaktohen, të paktën, të dhënat e licencës së disponuar më parë, drejtuesit teknikë që do të largohen dhe ata që do të shtohen;
b) Vetëdeklarimin e përfaqësuesit ligjor dhe shoqërisë, mbi gjendjen e tij gjyqësore dhe ndjekjes penale nga organet e prokurorisë, në lidhje me fushën ku është licencuar dhe mbi angazhimin për të njohur e zbatuar në veprimtarinë e saj kushtet teknike të projektimit dhe të gjitha ligjet në fuqi në fushën e ndërtimit (sipas formatit 6/1 dhe 6/6 të shtojcës nr. 6, të kësaj rregulloreje);
c) Kontratat ndërmjet përfaqësuesit ligjor dhe drejtuesve teknikë të rinj, të hartuara përpara noterit, me afat të përcaktuar (mbi 1 vit);
ç) Vetëdeklarim i drejtuesit/drejtuesve teknikë:
i. mbi gjendjen e tij gjyqësore dhe ndjekjes penale nga organet e prokurorisë, për probleme në ushtrimin e veprimtarisë, për të cilën është kontraktuar;
ii. për gjendjen në lidhje me punësimin si drejtues teknik në shoqëri të tjera, që ushtrojnë veprimtari në fushën e ndërtimit;
iii. për gjendjen e të qenit apo jo në marrëdhënie pune me institucionet shtetërore qendrore, vendore, të pavarura, apo persona juridikë të tjerë publik (sipas formatit 6/5 të shtojcës nr. 6, të kësaj rregulloreje);
d) Në rastin kur mesatarja e notave të shkollës së lartë për individin, që kërkon të regjistrohet drejtues teknik, rezulton 9 ose më shumë, dhe ai ka vetëm 3 vjet eksperiencë, paraqitet edhe lista e notave.
2. Për rastet kur kërkohet njëkohësisht edhe licencimi individual i drejtuesit/drejtuesve teknikë që shtohen në shoqëri, aplikimi hartohet dhe dërgohet bashkërisht, pa mbivendosur apo dubluar dokumentet e kërkuara për të dy aplikimet, sipas kësaj rregulloreje.

Neni 36
Për ndryshim emërtim dhe/ose selie shoqërie

1. Aplikimi për ndryshim të emërtimit të shoqërisë bëhet në portalit unik qeveritar “e-Albania”.
2. Sekretaria verifikon plotësimin e kushteve dhe kritereve sipas kësaj rregulloreje dhe nëpërmjet ndërveprimit të sistemit të licencave gjeneron:
a) Ekstraktin historik apo ekstraktin për të dhënat e subjektit në regjistrin tregtar pranë Qendrës Kombëtare të Biznesit;
b) Vërtetimin nga organet tatimore për shlyerjen e të gjitha detyrimeve tatimore.

Neni 37
Ndryshim dhe shtesë në emrin/mbiemrin e individëve në licencën e shoqërisë

Aplikimi për ndryshim dhe shtesë në emrin/mbiemrin e individëve në licencën e shoqërisë bëhet në portalit unik qeveritar “e-Albania” shoqërohet, me:
a) Aplikimin në portalit unik qeveritar “e-Albania”, ku të përcaktohen ndryshimet në lidhje me emrin, mbiemrin e drejtuesit teknik;
b) Vetëdeklarimin e individit mbi gjendjen e tij gjyqësore dhe ndjekjes penale nga organet e prokurorisë, për probleme në ushtrimin e veprimtarisë profesionale, ku kërkon të licencohet dhe mbi angazhimin që të njohë e të zbatojë në veprimtarinë e tij kushtet teknike të projektimit dhe të gjitha ligjet në fuqi në fushën e ndërtimit (sipas formatit 6/1, të shtojcës nr. 6). Vetëdeklarimi kryhet në portalin “e-Albania”, gjatë procesit të aplikimit.

Neni 38
Për ekuivalentimin e licencës së shoqërive të huaja, që disponojnë licencë profesionale në vendin e origjinës

1. Aplikimi për ekuivalentim të licencës profesionale, që kanë përfituar shoqëritë e huaja në vendin e origjinës, pasi të plotësohen kriteret dhe kushtet paraprake, të parashikuara në këtë rregullore, shoqërohet me:
a) aplikimin në portalin unik qeveritar “e-Albania”, sipas kritereve të nenit 27, të kësaj rregulloreje, ku të përcaktohen kategoritë, sipas kategorive të punimeve, me të cilat shoqëria kërkon të licencohet dhe ato që mendon se ekuivalentohen nga licenca që disponon nga vendi i origjinës;
b) ekstraktin historik apo ekstraktin për të dhënat e subjektit, me status aktiv, të regjistruar, sipas dispozitave ligjore, në vendin e origjinës;
c) vetëdeklarimin e përfaqësuesit/përfaqësuesve ligjor/ë dhe shoqërisë mbi gjendjen e tij gjyqësore dhe ndjekjes penale nga organet e prokurorisë, për probleme në ushtrimin e veprimtarisë ku kërkon të licencohet, si dhe mbi angazhimin për të njohur e zbatuar në veprimtarinë e saj kushtet teknike të projektimit dhe të gjitha ligjet në fuqi në fushën e ndërtimit (sipas formateve 6/3 e 6/6, të shtojcës nr. 6, të kësaj rregulloreje);
ç) kontratën ndërmjet përfaqësuesit ligjor dhe drejtuesit teknik, të përkthyer e të njësuar me origjinalin (noterizuar);
d) vetëdeklarimin e drejtuesit/drejtuesve teknik/ë:
i. për gjendjen e tij në lidhje me organet e prokurorisë dhe të gjykatës për probleme në ushtrimin e veprimtarisë, për të cilën është kontraktuar;
ii. për gjendjen në lidhje me punësimin si drejtues teknik në shoqëri të tjera, që ushtrojnë veprimtari në fushën e ndërtimit;
iii. për gjendjen e të qenit apo jo në marrëdhënie pune me institucionet shtetërore qendrore, vendore, të pavarura apo persona juridikë të tjerë publik (sipas formatit 6/5, të shtojcës nr. 6, të kësaj rregulloreje);
dh) licencën (ose dokumentin që shërben si leje për ushtrimin e aktivitetit profesional respektiv), që disponon shoqëria dhe drejtuesit teknikë të shoqërisë në vendin e origjinës, të njohur dhe njësuar nga institucioni përgjegjës për njohjen dhe njësimin në Republikën e Shqipërisë, sipas dispozitave në fuqi (noter të vendit të origjinës/apostilë/etj.) dhe të përkthyer në gjuhën shqipe nga përkthyes të autorizuar;
e) diplomën që disponon drejtuesi/drejtuesit teknik/ë të shoqërisë në vendin e origjinës, të njohur dhe të njësuar nga institucioni përgjegjës për njohjen dhe njësimin në Republikën e Shqipërisë, sipas dispozitave në fuqi (noter të vendit të origjinës/apostilë/etj.) dhe të përkthyer në gjuhën shqipe nga përkthyes të autorizuar;
ë) veprimtarinë e kryer nga shoqëria nga marrja e licencës në vendin e origjinës në formën e CV-së;
f) dokumentacionin teknik justifikues, për çka është përshkruar si veprimtari e kryer në CV: vërtetime nga subjekte, institucione apo organizma; projekte (ose pjesë të tyre); certifikata vlerësimi apo specializimi, që kanë lidhje me fushën ku kërkon të licencohet. Të gjitha vërtetimet dhe projektet, duhet të kenë patjetër të përshirë, adresën postare dhe elektronike të subjektit që ka lëshuar vërtetimin apo të projektuesit që ka hartuar projektin; në të kundërt, dokumenti nuk do të konsiderohet si dokument justifikues për eksperiencën;
g) vetëdeklarimin e përfaqësuesit/përfaqësuesve ligjor/ë mbi gjendjen në lidhje me shlyerjen e detyrimeve tatimore dhe të mos jetë/jenë në proces falimentimi apo likuidimi në vendin e origjinës.
2. Për rastet kur kërkohet njëkohësisht edhe licencimi individual i drejtuesit/drejtuesve teknikë, që shtohen në shoqëri, aplikimi hartohet dhe dërgohet bashkërisht, pa mbivendosur apo dubluar dokumentet e kërkuara për të dy aplikimet, sipas kësaj rregulloreje.
3. Në rastet kur drejtuesi teknik nuk ka licencë, ai duhet të paraqesë diplomën e njohur dhe të njësuar nga institucioni përgjegjës për njohjen e njësimin në Republikën e Shqipërisë.
4. Në rastet kur aplikuesi në vendin e origjinës nuk ka licencë, aplikuesi në aplikimin e tij duhet të evidentojë faktin që, sipas legjislacionit në fuqi, në vendin e origjinës, ushtrimi i veprimtarisë kryhet pa licencë dhe vlerësimi nga Komisioni do të bëhet duke u bazuar në plotësimin e kushteve dhe të kritereve të tjera të parashikuara në këtë rregullore dhe veçanërisht në dokumentacionin teknik të justifikuar sipas shkronjës “f”, të pikës 1, të këtij neni.

Neni 39
Mbyllja e aktivitetit të shoqërisë

1. Në rast të përfundimit/mbylljes së aktivitetit të shoqërisë, shoqëritë duhet të njoftojnë Komisionin, nëpërmjet përfaqësuesit të tyre ligjor, dhe të dorëzojnë licencën e lëshuar para datës 1.5.2022.
2. Në rast të përfundimit/mbylljes së aktivitetit të shoqërisë, licenca e dhënë në bazë të kësaj rregulloreje shfuqizohet automatikisht.
KREU VI
FUNKSIONIMI I SISTEMIT INFORMATIK TË INTEGRUAR

Neni 40
Sistemi informatik i integruar

1. Institucioni përgjegjës për gjenerimin dhe përditësimin e të dhënave në sistemin informatik të integruar, sipas këtij vendimi, është ministria përgjegjëse për ndërtimin.
2. Të dhënat parësore, që përmban sistemi informatik i integruar, janë: 
a) data e vendimit;
b) numri i vendimit;
c) fusha e së drejtës së ushtrimit të veprimtarisë;
ç) kategoritë e punimeve;
d) afati i vlefshmërisë për subjektet juridike.
3. Të dhënat dytësore, që përmban sistemi informatik i integruar, janë të dhënat, si më poshtë vijon: 
a) Emri, mbiemri;
b) Numri personal i identifikimit (NID);
c) NIPT-i për subjektin juridik;
ç) Vërtetimi nga organet tatimore për shlyerjen nga subjekti të të gjitha detyrimeve tatimore;
d) Emri i subjektit juridik;
dh) Emri, mbiemri i drejtuesit ligjor të subjektit juridik;
e) Emri, mbiemri i drejtuesit teknik të subjektit juridik;
ë) Numri i licencës.

Neni 41
Ndërveprimi i sistemit informatik të integruar

1. Sistemi informatik i integruar ndërvepron me baza të tjera të dhënash, si:
a) Regjistri Kombëtar i Gjendjes Civile;
b) regjistri tregtar i Qendrës Kombëtare të Biznesit;
c) portali unik qeveritar “e-Albania”;
ç) Regjistri Kombëtar i Licencave, Autorizimeve dhe Lejeve;
d) tatimi elektronik, administruar nga Drejtoria e Përgjithshme e Tatimeve.
2. Dhënës të informacionit në sistemin e integruar janë:
a) drejtoritë rajonale të tatimeve;
b) individë/personat fizikë apo juridikë, që kërkojnë të pajisen me licencë në fushën e studimit e të projektimit dhe mbikëqyrjes.
3. Subjekte të interesuara janë të gjithë individët/personat fizikë apo juridikë, të cilët kërkojnë të përdorin sistemin informatik të integruar, për kryerjen e procedurave të aplikimit për t’u pajisur me licencën përkatëse, sipas dispozitave të këtij vendimi.
4. Niveli i aksesimit në sistemin e integruar është, si më poshtë vijon: 
a) ministria përgjegjëse për ndërtimin ka të drejta regjistrimi, përpunimi, raportimi, leximi, shkrimi dhe përditësimi për të dhënat e regjistruara në sistemin e integruar;
b) subjektet e interesuara, sipas pikës 3, të këtij neni, kanë akses në leximin e statusit të aplikimit dhe komenteve, dhe gjenerimin e licencës apo kthimin e përgjigjes, për sa u përket të dhënave dhe dokumenteve, të cilat përpunohen dhe përditësohen nga ministria përgjegjëse për ndërtimin, si dhe dhënien e informacionit apo të dhënave të nevojshme që kërkohen gjatë procedurës së aplikimit.



KREU VII
MASAT ADMINISTRATIVE DHE DISPOZITA KALIMTARE

Neni 42
Masat administrative ndaj subjekteve të licencuara

1. Komisioni merr vendime ndaj individëve dhe shoqërive të licencuara, duke vendosur masën e heqjes së të drejtës së ushtrimit të aktivitetit të licencuar, tërësisht ose pjesërisht, për kategoritë që disponon në licencë, në rastet kur:
a) konstatohen deklarime të rreme apo dokumente të pavërteta;
b) kryen veprimtari pa drejtues teknik/nuk plotëson detyrimet e kufizimet, që rrjedhin nga kjo rregullore;
c) drejtuesi teknik largohet nga shoqëria dhe nuk respekton procedurat e përcaktuara në nenin 29 të kësaj rregulloreje;
ç) shoqëria nuk respekton procedurat e përcaktuara në nenin 29, të kësaj rregulloreje, në rastin e largimit të drejtuesit teknik.
2. Për çdo rast, nga sekretariati teknik paraqitet materiali për shqyrtim në mbledhjen e radhës së Komisionit, së bashku me raportin e vlerësimit të grupit të ekspertëve, në rastin kur është kërkuar nga Komisioni.
3. Masat administrative që merr Komisioni, janë:
a) “Heqje të së drejtës së ushtrimit të aktivitetit të licencuar, për një periudhë 6 muaj”, kur vërtetohet, se ka kryer shkelje të përcaktuara në njërën nga rastet e pikës 1, të këtij neni, por jo në mënyrë të përsëritur;
b) “Heqje të së drejtës së ushtrimit të aktivitetit të licencuar, për një periudhë 1 vit”, kur vërtetohet se ka kryer shkelje të përcaktuara, në njërën nga rastet e pikës 1, të këtij neni, në mënyrë të përsëritur;
c) “Heqje të së drejtës së ushtrimit të aktivitetit të licencuar, për një periudhë 3 vjet”, kur vërtetohet se ka kryer shkelje të përcaktuara, në njërën nga rastet e pikës 1, të këtij neni, edhe pasi subjekti ka ezauruar kohën e sanksionit nga një pezullim i mëparshëm;
ç) “Heqje të së drejtës së ushtrimit të aktivitetit të licencuar, për një periudhë 5 vjet”, për rastet kur është konstatuar ushtrim veprimtarie pa disponuar licencë të vlefshme për atë lloj veprimtarie ose ushtrim aktiviteti brenda afatit të një penalizimi.
4. Për masat e vendosura nga Komisioni njoftohet, brenda pesë ditëve, subjekti, ndaj të cilit është vendosur masa dhe struktura përgjegjëse për inspektimin në këtë fushë. Për rastet e deklarimeve të rreme, sanksionet ligjore për licencimin shoqërohen edhe me kallëzim në organet kompetente.
Neni 43
Ankimi

1. Individët apo përfaqësuesit e shoqërive, nëpërmjet portalit “e-Albania”, kanë të drejtën e ankimit pranë Komisionit për çdo vendim që ka marrë ky i fundit, përveç atyre vendimeve që lidhen me sanksionet e parashikuara në nenin 42, të kësaj rregulloreje. Afati kohor për të bërë ankimin sipas kësaj pike është brenda 30 (tridhjetë) ditëve nga data e njoftimit të vendimit që po ankimohet.
2. Komisioni, për ankimet që bëhen sipas pikës 1, të këtij neni, vendos brenda 20 (njëzet) ditëve për pranimin ose mospranimin e ankesës.
3. Në rast të mospranimit të ankesës, subjektet e interesuara, brenda 30 (tridhjetë) ditëve nga data e njoftimit, kanë të drejtën e ankimit pranë ministrit përgjegjës. Ministri, pasi merr në shqyrtim ankesën e paraqitur nga subjekti, vendos, brenda 20 (njëzet) ditëve, për mospranimin ose kthimin për rishqyrtim të vendimit të marrë në Komision.
4. Individët apo përfaqësuesit e shoqërive kanë të drejtën e ankimit pranë ministrit përgjegjës për çdo vendim të Komisionit për sanksione sipas kreut VII të kësaj rregulloreje. Afati kohor për të bërë ankimin, sipas kësaj pike, është brenda 30 (tridhjetë) ditëve nga data e njoftimit.
5. Ministri përgjegjës, për shqyrtimin e ankimit, sipas pikës 4, të këtij neni, vendos, brenda 20 (njëzet) ditëve, për mospranimin ose kthimin për rishqyrtim të vendimit të marrë në Komision.


SHTOJCAT
Shtojca 1: Kategoritë në fushat e studimit dhe projektimit në ndërtim
Shtojca 2: Kategoritë në fushat e mbikëqyrjes dhe të kolaudimit të punimeve të zbatimit në ndërtim
Shtojca 3: Shpjegime për kategoritë në fushat e mbikëqyrjes dhe të kolaudimit të punimeve të zbatimit në ndërtim
Shtojca 4: Kushte dhe kriteret specifike që kryesisht duhen plotësuar për të fituar kategoritë në fushat e studimit dhe projektimit 
Shtojca 5: Kushte dhe kritere specifike që kryesisht duhen plotësuar për të fituar kategoritë në fushat e mbikëqyrjes dhe të kolaudimit të punimeve të zbatimit në ndërtim
Shtojca 6: Vetëdeklarimet
Shtojca 7: Formatet e licencave

SHTOJCA 1

KATEGORITË NË FUSHAT E STUDIMIT DHE PROJEKTIMIT NË NDËRTIM

1. PROJEKTIM URBANISTIK
a- 1. Plane kombëtare sektoriale; 2. Plane të detajuara për zona të rëndësisë kombëtare. Kjo kategori jepet vetëm për persona juridikë (shoqëri/studio).
b- 1. Plane sektoriale në nivel qarku; 2. Plane sektoriale në nivel bashkie. Kjo kategori jepet vetëm për persona juridikë (shoqëri/studio).
c- Plane të detajuara vendore. 
d- Projektim peizazhi, sistemim sipërfaqesh të gjelbra, lulishte e parqe.
2. PROJEKTIM ARKITEKTUROR
a- Projektim arkitekturor për objekte banimi – objekte industriale – objekte turistike.
b-1. objekte sportive; 2. qendra tregtare; objekte sociale e kulturore; objekte kulti; objekte arsimore; 3. objekte spitalore; 4. terminalet në infrastrukturë; vepra arti në infrastrukturë.
c- Projektim interier/exterior.
3. PROJEKTIM KONSTRUKTOR
a- Objekte civile - industriale prej murature e skelet betonarme, objekte metalike dhe me skelet metalik deri në 5 kate.
b-1. Objekte civile - industriale prej murature e skelet beton arme mbi 5 kate – 2. objekte metalike dhe me skelet metalik mbi 5 kate.
c-1. Objekte me shkallë të lartë vështirësie betonarme – metalike – 2. Objekte në troje dhe shpate me qëndrueshmëri të ulët.
d- Vlerësimi i kapacitetit mbajtës dhe përforcimi i strukturave mbajtëse prej betonarme, murature dhe metalike.
e- Objekte civile e turistike prej druri.
4. PROJEKTIM INSTALATOR
a- Instalime hidro-termosanitare.
b- Instalime 1. termoteknike-kondicionimi, 2. të impianteve të prodhimit të energjisë termike nga burime të rinovueshme.
c- Linja e rrjete elektrike, për objekte civile e industriale.
d- Sisteme komplekse të telekomunikacionit.
e- Sisteme të furnizimit me gaz.
f- Sisteme kundra zjarrit.
g- Sisteme të monitorimit dhe automatizimit në industri dhe ndërtesa.
h- Impiante ngritëse e transportuese.
i- 1. Ndriçim i shesheve dhe dekorim; 2. ndriçim i objekteve të mëdha sportive, porteve, aeroporteve dhe infrastrukturore etj.
j- Rrjete të telefonisë, citofonisë, fonisë, internetit, TV-së, access control, CCTV-së, sistemet e alarmit, sistemet e detektimit të zjarrit etj., për objektet civile e industriale.
5. PROJEKTIM HIDROTEKNIK
a- Digave dhe dambave të mëdha (digave dhe dambave me lartësi mbi 10–15 m ose me vëllim uji të grumbulluar mbi 1 milion m3 ose gjatësi kurore dige mbi 500 ml).
b- Furnizim me ujë – kolektorë shkarkimi. 
c- Ujësjellës-kanalizime urbane-rurale.
d- Vepra ujitjeje – kullimi – impiante vaditëse – diga dhe damba të vogla – damba, sifona, kaskada, kapërderdhëse, rrymëshpejtues, priza, baraze, porta, tombino.
e- Vepra të trajtimit të ujit. 
f- Vepra hidroteknike, galeri e tunele hidraulike, marrje uji, shkarkimi – shkarkues të ujërave të tepërta, vepra të marrjes së ujit nga rezervuarët, vepra të marrjes së ujit nga lumenjtë, prita malore dhe marrja e ujit me puse.
g- Vepra naftësjellës – gazsjellës – vajsjellës etj.
h- Vepra hidroteknike – kulla ekuilibri – porte – pontile.
i- Impiante të trajtimit të ujërave të zeza.
6. PROJEKTIM RRUGE – HEKURUDHA
a- Rrugë lokale, rrugë urbane dytësore dhe rrugë interurbane dytësore.
b- Rrugë urbane kryesore dhe rrugë interurbane kryesore.
c- Autostrada.
d- Aeroporte – helioporte – hidroporte.
e- Hekurudha.
7. PROJEKTIM URA DHE VEPRA ARTI
a- Ura dhe vepra arti të vogla deri më 10 m.
b- Ura dhe vepra arti mbi 10 m.
c- Ura/viadukte me hapësira të mëdha drite, ura të varura, ura me sisteme të pacaktuara statikisht dhe sisteme të tjera speciale.
d- Ura metalike.
e- Tunele rrugore dhe hekurudhore.
8. PROJEKTIM GJEODET
a- Rivelime inxhinierike.
b- Rilevime inxhinierike kadastrale.
c- Sisteme GIS.
d- Bazamente gjeodezike.
e- Projektim fotogrametrik dhe hartografik. 
9. STUDIM GJEOLOGO-INXHINIERIK – HIDROGJEOLOGJIK
a- Studim/vlerësim gjeologo-inxhinierik i truallit për objekte civile-ekonomike deri në 5 kate.
b- Studim/vlerësim gjeologo-inxhinierik i truallit për objekte civile-ekonomike mbi 5 kate.
c- Studim/vlerësim gjeologo-inxhinierik i truallit për objekte të mëdha H/Ç, porte, aeroporte, bazamente me ngarkesa të mëdha.
d- Studim/vlerësim gjeologo-inxhinierik i trojeve të buta dhe shpateve me qëndrueshmëri të ulët.
e- Studim e projektim hidrogjeologjik.
10. PROJEKTIM I IMPIANTEVE TË PRODHIMIT DHE SHPËRNDARJES SË ENERGJISË ELEKTRIKE
a- Centrale hidraulike.
b- Centrale termike.
c- Impiante të prodhimit të energjisë elektrike të rinovueshme.
d- Nënstacione elektrike, primare, sekondare dhe linja të tensionit të lartë.
e- Kabina elektrike të rrjetit shpërndarës dhe linja të tensionit të ulët – të mesëm.
11. PROJEKTIM TË SINJALIZIMIT RRUGOR
a- Sinjalistikë jondriçuese në rrugë rurale, rrugë urbane dytësore, rrugë interurbane dytësore, sheshe e parkime.
b- Sinjalistikë jondriçuese në autostrada, rrugë urbane kryesore dhe rrugë interurbane kryesore dhe në degëzime me hekurudhën.
c- Sinjalistikë jondriçuese në aeroporte dhe heliporte.
d- Sinjalistikë ndriçuese në infrastrukturë.
12. STUDIM SIZMOLOGJIK INXHINIERIK
a- Studim/vlerësim sizmologjik inxhinierik për klasifikimin gjeosizmik të trojeve.
b- Studim/vlerësim gjeologo-sizmik për trojet ku ndërtohen objektet civile, sociale e kulturore.
c- Studim/vlerësim sizmologjik inxhinierik për trojet ku ndërtohen objekte të infrastrukturës rrugore dhe hekurudhore të të gjitha llojeve.
d- Studim/vlerësim të sizmologjisë inxhinierike për trojet ku ndërtohen objekte komplekse, si: hidrocentrale, termocentrale, porte, aeroporte, tunele për vepra hidroteknike, bazamente për ngarkesa të mëdha dhe objekte industriale.
e- Studim/vlerësim të sizmologjisë inxhinierike për troje e shpate me qëndrueshmëri të ulët dhe për troje ndërtimore të shkrifëta me mundësi lëngëzimi.
f- Studim i rrezikut sizmik në nivel rajonal (mikrozonime sizmike) dhe në nivel kombëtar (hartat kombëtare të rrezikut sizmik).
13. STUDIM E PROJEKTIM TË NDËRTIMIT DHE MBYLLJES SË VEND-DEPOZITIMEVE TË MBETJEVE TË NGURTA (URBANE).
14. STUDIM E PROJEKTIM TË NDËRTIMIT TË IMPIANTEVE TË TRAJTIMIT TË UJËRAVE TË ZEZA. Kjo kategori jepet vetëm për persona juridikë (shoqëri/studio).





















SHTOJCA 2

KATEGORITË NË FUSHAT E MBIKËQYRJES DHE KOLAUDIMIT TË PUNIMEVE TË ZBATIMIT NË NDËRTIM

I. PUNIME TË PËRGJITHSHME NDËRTIMI
NP–1 Punime gërmimi në tokë. 
NP–2 Ndërtime civile dhe industriale.
NP–3 Rikonstruksion dhe mirëmbajtje godinash civile e industriale, veshje fasada. 
NP–4 Rrugë autostrada, ura, mbikalime, hekurudha, linja tramvaji, metro, hekurudhë me kavo dhe pista aeroportuale.
NP–5 Punime nëntokësore, ura e vepra arti.
NP–6a Diga të çdo lloj madhësie. Kjo kategori jepet vetëm për persona juridik (shoqëri/studio). 
NP–6b Diga të vogla (diga me lartësi deri në 10 m ose me vëllim uji të grumbulluar deri në 1 milion m3 ose gjatësi kurore dige deri 500 ml). 
NP–6c Tunele hidroteknike.
NP–7a Ujësjellës, kanalizime, vepra kullimi e vaditjeje.
NP–7b Vepra naftësjellës-gazsjellës-vajsjellës.
NP–8 Ndërtime detare dhe punime thellimi në ujë.
NP–9 Punime dhe mbrojtje lumore, sistemime hidraulike dhe bonifikime. 
NP–10 Ndërtimi i impianteve për prodhimin e energjisë elektrike. Kjo kategori jepet vetëm për persona juridik (shoqëri/studio).
NP–11 Ndërtime për nënstacionet, kabinat e transformatorëve, linja e tensionit të lartë e të mesëm dhe shpërndarjen e energjisë.
NP–12 Punime të inxhinierisë së mjedisit. 
II. PUNIME SPECIALE NDËRTIMI
NS–1 Punime për prishjen e ndërtimeve.
NS–2 Impiante hidro-termosanitare dhe mirëmbajtja e tyre.
NS–3 Impiante ngritëse dhe transportues (ashensorë, shkallë lëvizëse, transportues).
NS–4 Punime rifiniture të muraturës dhe të lidhura me to, rifiniture me materiale druri, plastike, metalike dhe xhami dhe rifiniture të natyrës teknike ndërtuese.
NS–5 Impiante të sinjalistikës ndriçuese të trafikut.
NS–6 Sinjalistika rrugore jondriçuese.
NS–7 Barriera dhe mbrojtje rrugore.
NS–8a. Ndërtime parafabrikat betonarme.
NS–8b. Struktura metalike.
NS–8c. Struktura druri.
NS–9 Punime strukturore speciale.
NS–10 Shtresa dhe mbistruktura speciale.
NS–11 Punime mbi shina dhe traversa.
NS–12 Impiante teknologjike, termike dhe të kondicionimit.
NS–13 Impiante dhe linja telefonie dhe telekomunikacioni.
NS–14 Impiante të brendshme, elektrike, telefoni, radiotelefoni, TV-je etj.
NS–15 Pastrimi i ujërave detare, liqenore dhe lumore.
NS–16 Ndërtimi i impianteve të ujit të pijshëm dhe pastrimit të tij. Kjo kategori jepet vetëm për persona juridikë (shoqëri/studio).
NS–17 Ndërtimi i impianteve të grumbullimit dhe trajtimit të mbetjeve urbane. Kjo kategori jepet vetëm për persona juridik (shoqëri/studio).
NS–18 Punime topogjeodezike.
NS–19 Sistemet kundër zhurmës për infrastrukturë.
NS–20 Shpime gjeologo-inxhinierike, puse e shpime për ujë.
NS–21 Impiante të trajtimit të ujërave të zeza. Kjo kategori jepet vetëm për persona juridikë (shoqëri/studio).


SHTOJCA 3

SHPJEGIME PËR KATEGORITË NË FUSHAT E MBIKËQYRJES DHE KOLAUDIMIT TË PUNIMEVE TË ZBATIMIT NË NDËRTIM

I. PUNIME TË PËRGJITHSHME NDËRTIMI
N.P.1 Punime gërmimi në tokë
Konsiderohen gërmimet, sistemimet dhe ndryshimet në volum të tokës, të realizuara me çfarëdolloj mjeti, pavarësisht nga natyra e terrenit që do të gërmohet ose sistemohet, vegjetale, argjilore, ranore, zhavorrishte ose shkëmbore.
N.P.2 Ndërtime civile dhe industriale
Konsiderohen ndërtime, mirëmbajtje ose ristrukturime me ndërhyrje të sakta, në objekte ku zhvillohen aktivitete njerëzore të drejtpërdrejta ose jo, kompletimi me strukturat e nevojshme dhe finitura të llojeve të ndryshme që lidhen me objektin, punime plotësuese dhe pajisje.
Përfshin në mënyrë të thjeshtuar godina banimi, shkolla, zyra, kazerma ushtrie, teatro, stadiume, godina industriale, godina për parkim, burgje, stacione hekurudhore dhe metroje, godina aeroporti me ndonjë punim special në betonarme, të thjeshtë ose të paranderur, betonim të tavaneve të hollë, membrana, kupola, depozita të varura, sillos dhe ndërtime të larta me strukturë me karakteristika të veçanta e komplekse.
N.P.3 Rikonstruksion dhe mirëmbajtje godinash civile e industriale, veshje fasada
Konsiderohen zgjidhjet dhe koordinimi i punimeve të specialiteteve të nevojshme për riaftësim, konservim, konsolidim, transformim, rivlerësim, ristrukturim. Konsiderohen, gjithashtu, dhe finitura të llojeve të ndryshme që lidhen me objektin, punime plotësuese dhe pajisje.
N.P.4 Rrugë autostrada, ura, mbikalime, hekurudha, linja tramvaji, metro, hekurudhë me kavo dhe pista aeroportuale
Përfshin në mënyrë të thjeshtuar rrugët, pavarësisht nga shkalla e tyre e rëndësisë, autostradat, superstradat përfshirë ndërhyrjet në pika të veçanta, tunelet, devijimet nën nivele dhe në lartësi, parkimet, punime të mureve mbajtëse, hekurudha, metro, hekurudhë me kavo, tramvaji, pista aeroportuale, sheshet e helikopterëve, sheshet e realizuara me materiale të veçanta, natyrale dhe artificiale, urat, si dhe komplekse karakteristikash teknike, në hekur, betonarme të thjeshtë dhe të paranderur, parafabrikat ose të prodhuar në objekt.
Konsiderohen ndërtime, mirëmbajtje ose ristrukturim i ndërhyrjeve në rrjetin rrugor të nevojshëm për të ndjerë paqëndrueshmërinë mbi “goma”, “hekur”, “zona”, kushdo që të jetë shkalla e rëndësisë, kompletimi i çdo vepre lidhëse, plotësuese ose pajisje edhe e tipit të veçantë, të linjës hekurudhore. 
N.P.5 Punime nëntokësore, ura e vepra arti
Konsiderohen ndërtime, mirëmbajtje ose ristrukturime, me anë të përdorimit të mjeteve teknike speciale, të ndërhyrjeve nëntokë që janë të lidhura me ndjeshmërinë e lëvizshmërisë mbi “goma” ose mbi “hekur”, kushdo që të jetë shkalla e rëndësisë, kompletimi i çdo vepre lidhëse, plotësime ose pajisje, në pika të veçanta ose në rrjet, rrugët hyrëse të çdo shkalle rëndësie, devijimet në nivele dhe në lartësi, punime të mureve mbajtëse.
Përfshin në mënyrë të thjeshtuar galeritë natyrore, shpime, kalime nëntokësore, tunele.
N.P.6a Diga të çdo lloj madhësie. Vetëm për personat juridikë (shoqëri/studio) 
Konsiderohen ndërtime, mirëmbajtje ose ristrukturime me ndërhyrje të sakta, që janë të nevojshme për të ruajtur ujin e grumbulluar të zbatuar për çfarëdo lloj motivi, të lokalizuara në drejtim të rrjedhjes.
Përfshin diga të ndërtuara me çfarëdo lloj materiali.
N.P.6b Diga të vogla (diga me lartësi deri në 10 m ose me vëllim uji të grumbulluar deri 1 milion m3 ose gjatësi kurore dige deri në 500 ml) 
Konsiderohen ndërtime, mirëmbajtje ose ristrukturime me ndërhyrje të sakta, që janë të nevojshme për të ruajtur ujin e grumbulluar të zbatuar për çfarëdo lloj motivi, të lokalizuara në drejtim të rrjedhjes.
Përfshin diga të ndërtuara me çfarëdo lloj materiali.
N.P.6c Tunele hidroteknike
Konsiderohen ndërtime, mirëmbajtje ose ristrukturime me ndërhyrje të sakta, që janë të nevojshme për qarkullimin e ujit për çfarëdo lloj motivi, të lokalizuara në drejtim të rrjedhjes.
N.P.7a Ujësjellës, kanalizime, vepra kullimi e vaditjeje
Konsiderohen ndërtime, mirëmbajtje ose ristrukturime me ndërhyrje në rrjet që janë të nevojshme për realizimin “e shërbimit hidrik kompleks” dhe veprave lidhëse, plotësuese ose ndihmëse edhe në pika të veçanta, si edhe në të gjitha impiantet mekanike të nevojshme për të pasur një shërbim të mirë të nevojshëm gjatë përdorimit, funksionimit, informimit, sigurisë dhe asistencës për një funksionim normal.
Përfshin në mënyrë të thjeshtuar veprat e kaptazhit të ujit, ujësjellësit, kullat e ujit, stacionet e pompimit, depozitat në tokë ose të ngritura, rrjetin shpërndarës deri tek përdoruesi, furnizimi dhe vendosja në vepër e tubacioneve, shkarkimet e ujërave të zeza, si dhe trajtimin e ujërave të përdorura.
N.P.7b Vepra naftësjellës-gazsjellës-vajsjellës
Konsiderohen ndërtime, mirëmbajtje ose ristrukturime me ndërhyrje në rrjet, që janë të nevojshme për transportimin në vendet e përdorimit të gazrave, vajrave dhe veprave lidhëse, plotësuese ose ndihmëse edhe në pika të veçanta, si edhe në të gjitha impiantet mekanike të nevojshme për të pasur një shërbim të mirë, të nevojshëm gjatë përdorimit, funksionimit, informimit, sigurisë dhe asistencës për një funksionim normal.
Përfshin në mënyrë të thjeshtuar stacionet e pompimit, depozitat në tokë ose të ngritura, rrjetin shpërndarës deri tek përdoruesi, furnizimi dhe vendosja në vepër e tubacioneve.
N.P.8 Ndërtime detare dhe punime thellimi në ujë
Konsiderohen ndërtime, mirëmbajtje ose ristrukturime me ndërhyrje të sakta të realizuara në ujëra të ëmbla ose të kripura, që u përkasin terminaleve “ujore” ose vepra mbrojtëse territori nga ujërat detare ose të ëmbla, e kompletuar me veprat lidhëse, plotësuese ose ndihmëse edhe të tipit të veçantë për të pasur një shërbim të mirë të përdoruesit, funksionimit, informimit, sigurisë dhe asistencës.
Përfshin në mënyrë të thjeshtuar portet, molet, bankinat, panelet, platformat, pontilet, mbrojtje detare, shkëmbinj nënujorë, ujësjellësit nënujorë, vepra shkarkimi, si edhe punime të drenimit e thellimit në det të hapur, në pellg ujëmbledhës, të mbrojtjes kundër erozionit nga ujërat e ëmbla ose të kripura.
N.P.9 Punime mbrojtje lumore, sistemime hidraulike dhe bonifikime
Konsiderohen ndërtime, mirëmbajtje ose ristrukturime me ndërhyrje të sakta ose në rrjet, sido që të jenë realizuar, të nevojshëm për sistemimin e rrjedhjes së ujërave natyrale ose artificiale, si edhe për mbrojtjen e territorit nga këto ujëra, të kompletuara me punimet lidhëse të nevojshme.
Përfshin në mënyrë të thjeshtuar kanale lundruese, grykëderdhjet e lumenjve, konsolidimin e strukturave të anëve të lumenjve dhe përrenjve, argjinatura të llojeve të ndryshme, sistemimin dhe vendosjen e regjimit hidraulik të ujërave sipërfaqësore të veprave të diafragmave të argjinaturave dhe qëndrueshmërisë së shpateve.
N.P.10 Ndërtimi i impianteve për prodhimin e energjisë elektrike
Kjo kategori jepet vetëm për persona juridik (shoqëri/studio).
Konsiderohen ndërtime, mirëmbajtje ose ristrukturime me ndërhyrje të sakta, ose që janë të nevojshme për prodhimin e energjisë elektrike, të kompletuara me punimet e muraturës, plotësuese ose ndihmëse, të veçanta ose të rrjetit, përfshirë edhe të gjitha impiantet mekanike, elektromekanike elektrike, telefonike, elektronike, të nevojshëm për funksionim, sigurim dhe asistencë.
Përfshin hidrocentralet dhe termocentralet.
N.P.11 Ndërtime për nënstacione, kabinat e transformacionit, linjat e tensionit të lartë dhe tensionit të mesëm, dhe shpërndarjen e energjisë elektrike
Konsiderohen ndërtime, mirëmbajtje ose ristrukturime me ndërhyrje në rrjet që janë të nevojshëm për shpërndarjen e T/N dhe tensionit të mesëm, dhe për transformimin dhe shpërndarjen e tensionit të ulët deri tek përdoruesit e energjisë elektrike, të kompletuar me punimet e muraturës, plotësuese ose ndihmëse, të veçanta ose të rrjetit.
Përfshin në mënyrë të thjeshtuar centrale dhe kabina transformacioni, shtyllat metalike të nevojshme për transportin dhe shpërndarjen e çfarëdolloj tensioni, furnizimin dhe vendosjen në vepër të linjave elektrike për çfarëdo numër fazash elektrike, ajrore ose tokësore.
N.P.12 Punime të inxhinierisë mjedisore
Konsiderohen ndërtime, mirëmbajtje ose ristrukturime të veprave dhe punimeve të veçanta ose të shpërndara në territor, dhe vlerësimit të kompaktësimit të zhvillimit të qëndrueshëm të ekosistemit, përfshirë të gjitha veprat dhe punimet e nevojshme për aktivitet botanik dhe zoologjik.
Përfshin në mënyrë të thjeshtuar procesin e riaftësimit natyror, botanik, faunistik, konservimin dhe riaftësimin e terrenit të përdorur për karriera e gurore, dhe të baseneve hidrografike, eliminimin e prishjes së ekuilibrave hidrogjeologjikë, nëpërmjet kthimit në toka buke të veprave për stabilizimin e shpateve dhe ripyllëzimeve të punimeve të sistemimit bujqësor dhe të veprave për rivegjetizimin e skarpateve rrugore, hekurudhor të karrierave dhe mbetjeve inerte.
I. PUNIME SPECIALE NDËRTIMI
N.S-1 Punime për prishjen e ndërtimeve
Konsiderohet çmontimi i impianteve industriale dhe prishja komplet e ndërtesave me pajisje speciale ose me përdorim eksplozivi me prerje të strukturave betonarmeje dhe prishjeve në përgjithësi, përfshirë edhe grumbullimin e mbeturinave, ndarjen e tyre dhe riciklimin e materialeve.
N.S-2 Impiante hidro-termosanitare dhe mirëmbajtja e tyre
Konsiderohet montimi, mirëmbajtja ose ristrukturimi i impianteve hidrosanitare të kuzhinës, lavanterisë së gazit dhe kundërzjarrit, sado që të jetë shkalla e rëndësisë së veprave, e kompletuar me punimet e muraturës plotësuese ose ndihmëse, që janë realizuar ose janë duke u realizuar në punimet e përgjithshme.
N.S-3 Impiante ngritëse dhe transportuese (ashensorë, shkallë lëvizëse, transportues)
Konsiderohet montimi, mirëmbajtja ose ristrukturimi i impianteve transportuese, ashensorëve, shkallëve të lëvizshme, ngritëse dhe të transportit, komplet dhe të lidhur me çdo punim murature plotësuese ose ndihmëse që janë realizuar ose janë duke u realizuar në punimet e përgjithshme.
N.S-4 Punime rifiniture të muraturës dhe të lidhura me to, rifiniture me materiale druri, plastike, metalike dhe xhami dhe rifiniture të natyrës teknike ndërtuese
Konsiderohet ndërtimi, mirëmbajtja ose ristrukturimi i muraturës dhe mureve ndarëse të çfarëdo lloji, tipi, përfshirë suvatimin, patinimin, bojatisjen dhe punime të ngjashme me to.
Konsiderohet vendosja në vepër, mirëmbajtja dhe ristrukturimi i karpenterisë dhe punimeve prej druri, të dyerve dhe dritareve të brendshme dhe të jashtme, të veshjeve të brendshme dhe të jashtme të dyshemeve të tipave të ndryshëm dhe me materiale të ndryshme dhe të punimeve të realizuara me dorë, me metal, dru, material plastik dhe material xhami ose të ngjashëm.
Konsiderohet vendosja në vepër, mirëmbajtja dhe ristrukturimi i izolimit termik dhe akustik, nënçatitë dhe mbrojtja nga zjarri, izolimi i natyrave të ndryshme dhe me materiale të ndryshme.
N.S-5 Impiante të sinjalistikës ndriçuese të trafikut
Konsiderohet vendosja në vepër, mirëmbajtja sistematike dhe ristrukturimi i impiantit automatik për sinjalistikën ndriçuese dhe sigurinë e trafikut rrugor, hekurudhor, të metrosë ose tramvajit, përfshi përpunimin e informacionit dhe të të dhënave.
N.S-6 Sinjalistika rrugore jondriçuese 
Konsiderohet vendosja në vepër, mirëmbajtja, ristrukturimi dhe kryerja e sinjalistikës rrugore jondriçuese, vertikale, horizontale dhe komplementare.
N.S-7 Barriera dhe mbrojtja rrugore
Konsiderohet vendosja në vepër, mirëmbajtja, ristrukturimi i elementeve si guard rail, New Jersey, zvogëluesit e zhurmave, barrierat në kthesa dhe të ngjashme, realizuar për të siguruar fluksin e mjeteve rrugore dhe për të mbrojtur rënien në kthesa.
NS-8a. Ndërtime parafabrikat betonarme
Përfshin prodhimin në rrugë industriale dhe montimin në vepër të strukturave parafabrikate prej betoni të armuar, normal dhe të paranderur.
NS-8b. Struktura metalike
Prodhimin në kantier dhe montimin në vepër të strukturave prej çeliku ose të fasadave të përbëra nga telajo metalike dhe elemente modulare prej xhami ose materiali tjetër.
NS-8c. Struktura druri
Prodhimin në rrugë industriale dhe montimin në vend të strukturave të përbëra nga elemente druri të drejta të trajtuara përpara.
N.S-9 Punime strukturore speciale
Konsiderohet ndërtimi i objektit i destinuar për transmetim ngarkese të realizuar në terrene jo të përshtatshme për mbajtjen e këtyre ngarkesave, të objekteve të destinuara për t’u ndërtuar në terrene rezistonte dhe jo të deformueshme, por me parashikime të lëvizjeve gjeologjike, të objekteve me karakter antisizmik të strukturave ekzistuese.
Përfshin në mënyrë të thjeshtuar zbatimin e pilotëve të çfarëdolloj tipi, të themeleve nëntokësore me pilotë ose me mure mbajtëse, me ankorim, të objekteve që duhet të rivlerësohen nga funksioni statik i strukturës, me zbatim të punimeve nëntokësore me mjete speciale, përshirë edhe marrjen e kampionëve për analiza laboratori nga pikëpamja gjeoteknike, gjithashtu, të provave me ngarkesë, të sondave të veprave, që sigurojnë qëndrueshmërinë e shpateve. Impermeabilizzazione dhe konsolidimin e terreneve.
N.S-10 Shtresa dhe mbistruktura speciale
Konsiderohet ndërtimi, mirëmbajtja dhe ristrukturimi i shtresave (dyshemeve) të realizuara me materiale të veçanta, natyrale ose artificiale, të cilat janë me ngarkesa të konsiderueshme, si mund të jenë pistat aeroportuale.
N.S-11 Punime në shina dhe traversa
Konsiderohet vendosja në vepër, mirëmbajtja sistematike, ristrukturimi i binarëve për çfarëdolloj hekurudhe, metroje, tramvaji, si edhe sistemin e frenimit dhe automatizimin e stacioneve të mallrave.
N.S-12 Impiante teknologjike, termike dhe të kondicionimit
Konsiderohen montimi dhe mirëmbajtja ose ristrukturimi i një sistemi të plotë, sido që të jetë shkalla e rëndësisë së tyre, të ngrohjes, ventilimit dhe kondicionimit të klimës, të impianteve të prodhimit të energjisë termike nga burime të rinovueshme, të impianteve pneumatike, të kompletuara me punimet murature, plotësuese ose ndihmëse, për të realizuar bashkimet ose ndërhyrjet që u përkasin kategorive të përgjithshme, që janë realizuar ose janë në proces realizimi.
N.S-13 Impiante dhe linja telefonie dhe telekomunikacioni
Konsiderohet montimi, mirëmbajtja dhe ristrukturimi i linjave telefonike të jashtme dhe impiante të telekomunikacionit me frekuencë të lartë, sido që të jetë shkalla e rëndësisë së tyre, të kompletuara me çdo punim të lidhur me muraturën, plotësuese ose ndihmëse, për t’u realizuar, të ndara nga zbatimi i sistemeve të tjera, që janë realizuar ose janë duke u realizuar në punimet e përgjithshme.
N.S-14 Impiante të brendshme elektrike, telefonike, radiotelefoni, TV-je
Konsiderohet montimi, mirëmbajtja dhe ristrukturimi i linjave elektrike, telefonike, radiotelefoni e TV-je, si edhe të linjave të transmetimit të ngjashme me to, të kompletuar me çdo punim të lidhur me muraturën, plotësuese ose ndihmëse, për t’u realizuar, të ndara nga zbatimi i sistemeve të tjera, që janë realizuar ose janë duke u realizuar në punimet e përgjithshme.
N.S-15 Pastrimi i ujërave detare, liqenore dhe lumore
Konsiderohet pastrimi me mjete teknike speciale të veçanta të çfarëdolloj uji dhe të transportit të materialeve që dalin nga pastrimi i tij në vende të caktuara me akte të karakterit normativ. 
N.S-16 Ndërtimi i impianteve të ujit të pijshëm dhe pastrimit të tij. Kjo kategori jepet vetëm për persona juridik (shoqëri/studio).
Konsiderohet ndërtimi, mirëmbajtja, ristrukturimi i impianteve të ujit të pijshëm të ujërave që duhen pastruar, përfshirë edhe grumbullimin e biogazit dhe të prodhimit të energjisë elektrike, e kompletuar me çdo punim të lidhur me muraturën, plotësues ose ndihmës, të veçanta ose në rrjet.
N.S-17 Ndërtimi i impianteve të grumbullimit dhe trajtimit të mbetjeve urbane. Kjo kategori jepet vetëm për persona juridikë (shoqëri/studio).
Konsiderohet zbatimi dhe mirëmbajtja e zakonshme ose e jashtëzakonshme e impiantit të djegies së mbetjeve e lidhur me sistemin e trajtimit të tymrave, e ripërdorimit të materialeve, përfshirë makineritë e seleksionimit, kompostimin dhe prodhimin e derivateve të djegshme nga mbetjet, e kompletuar me çdo punim të lidhur me muraturën, plotësues ose ndihmës, të veçanta ose në rrjet.
N.S-18 Punime topogjeodezike
Konsiderohet zbatimi i rilevimeve topografike speciale, që kërkojnë mjete dhe organizim të veçantë, punime topogjeodezike në objekte inxhinierike, punime speciale gjeodezike; rrjeta mbështetëse dhe qëndrueshmëri terrenesh.
N.S–19 Sistemi i mbrojtjes nga zhurmat në infrastrukturë
Konsiderohet ndërtimi dhe vendosja në vepër, mirëmbajtja dhe verifikimi akustik i objektit për zhurmën me origjinë rrugore, hekurudhore, të barrierave metalike betonarme, dru, xham, ose material plastik transparent, të mureve dopio, të mureve poroze ose të tullave poroze, gjithashtu, edhe të veshjeve zëizoluese të pareteve të terrenit ose të tuneleve.
N.S-20 Shpime gjeologo-inxhinierike, puse e shpime për ujë
Përfshihen shpimet për të vlerësuar gjeologjinë për ndërtimin e objektit inxhinierik. Shpimet për ujë dhe puse.
N.S-21 Impiante të trajtimit të ujërave të zeza
Konsiderohet ndërtimi, mirëmbajtja, ristrukturimi i impianteve të ujërave të zeza që duhen trajtuar, kompletuar me çdo punim të lidhur me muraturën, plotësues ose ndihmës, të veçanta ose në rrjet.


SHTOJCA 4

KUSHTE DHE KRITERE SPECIFIKE QË KRYESISHT DUHEN PLOTËSUAR PËR TË FITUAR KATEGORITË NË FUSHAT E STUDIMIT DHE PROJEKTIMIT

1. PROJEKTIM URBANISTIK
Profili i diplomimit sipas kategorive të projektimit:
Kategoria 1.a - Vetëm për personat juridikë (shoqëri/studio), që kanë njëkohësisht drejtues teknikë, individë, me diplomë në profilet:
- urbanist ose planifikues territorial/i cili kryen funksionin e arkitektit të diplomuar para vitit 1988; dhe
- arkitekt; 
- inxhinier ndërtimi i profilit transport; dhe
- inxhinier mjedisi; dhe
- inxhinier gjeolog/hidrogjeolog; dhe
- inxhinier gjeodet.
Kategoria 1.b - Vetëm për persona juridikë (shoqëri/studio), që kanë njëkohësisht drejtues teknikë, individë, me diplomë në profilet: 
- urbanist/planifikues territorial/i cili kryen funksionin e arkitektit të diplomuar para vitit 1988, dhe
- arkitekt, dhe
- inxhinier ndërtimi i profilit infrastrukturë transporti, dhe
- inxhinier mjedisi, dhe
- inxhinier gjeolog/hidrogjeolog; dhe
- inxhinier gjeodet.
Kategoria 1.c – Individë, me diplomë në profilet urbanist/planifikim territorial/inxhinier për ndërtime qytetare industriale të përfituar para vitit 1971/arkitekturë.
Kategoria 1.d – Individë me diplomë në profilin arkitekt/urbanist/planifikues territorial/profilin industri druri/profili agromjedis dhe ekologji/hortikulturë dhe arkitekturë peizazhi.
2. Vite eksperiencë, në institucionet publike projektuese, studio private projektimi ose institucione të arsimit të lartë, sipas kategorive:
Kategoria 1.a – Urbanisti/planifikuesi territorial/arkitekti i diplomuar para vitit 1988 – Individë që kanë disponuar më parë licencë profesionale individuale për këtë kategori, me eksperiencë profesionale të paktën 15 vjet, ndërsa arkitekti, inxhinieri i ndërtimit i profilit transport, inxhinieri i mjedisit, inxhinieri gjeolog/hidrogjeolog dhe inxhinieri gjeodet, të plotësojnë të paktën kushtin e përgjithshëm të eksperiencës së drejtuesit teknik prej 5 vjetësh ose 3 vjetësh me mesatare note mbi 9.
Kategoria 1.b – Urbanisti/planifikuesi territorial/arkitekti i diplomuar para vitit 1988 – Individë që kanë disponuar më parë licencë profesionale individuale për këtë kategori, me eksperiencë profesionale të paktën 15 vjet, ndërsa arkitekti, inxhinieri i ndërtimit profili transport, inxhinieri i mjedisit, inxhinieri gjeolog/hidrogjeolog dhe inxhinieri gjeodet, të plotësojnë kushtin e përgjithshëm të eksperiencës së drejtuesit teknik të paktën prej 5 vjet/3 vjet me mesatare note mbi 9.
Kategoria 1.c – Eksperiencë të paktën 2 vjet.
Kategoria 1.d – Eksperiencë profesionale mbi 2 vjet.
2. PROJEKTIM ARKITEKTUROR
1. Profili i diplomimit sipas kategorive të projektimit:
Kategoria 2.a – Individë, me diplomë në profilet arkitekt/urbanist/planifikues territorial/inxhinier për ndërtime qytetare industriale të përfituar para vitit 1971.
Kategoria 2.b – Individë, me diplomë në profilin arkitekt.
Kategoria 2.c – Individë, me diplomë në profilin arkitekt dhe urbanist.
2. Vite eksperiencë në institucionet publike projektuese, studio private projektimi ose institucione të arsimit të lartë:
Kategoria 2.a – Eksperiencë profesionale të paktën 5 vjet.
Kategoria 2.b – 1. Eksperiencë profesionale mbi 7 vjet. 2. Eksperiencë profesionale mbi 10 vjet. 3. Eksperiencë profesionale mbi 15 vjet.
Kategoria 2.c – Eksperiencë profesionale mbi 2 vjet.
3. PROJEKTIM KONSTRUKTOR
1. Profili i diplomimit sipas kategorive të projektimit:
Kategoria 3.a – Individë me diplomë në profilet e Inxhinierëve të Ndërtimit.
Kategoria 3.b – 1. Individë me diplomë “Master i shkencave” ose diplomë të integruar të nivelit të dytë në inxhinieri ndërtimi, profili strukturist. 2. Individë me diplomë “Master i shkencave në profilin Strukturist”, diploma të integruara të nivelit të dytë në “Inxhinieri Ndërtimi, profili Strukturist”.
Kategoria 3.c – 1. Individë me diplomë “Master i shkencave në profilin Strukturist” ose diplomë të integruar të nivelit të dytë në “Inxhinieri ndërtimi, profili Strukturist”. 2. Persona fizikë me diplomë “Master i shkencave në profilin Gjeoteknik”, ose diploma të integruara në “Inxhinieri ndërtimi, profili Strukturist”.
Kategoria 3.d – 1. Individë me diplomë master shkencor në profilin Strukturist ose diplomë të integruar të nivelit të dytë në inxhinieri ndërtimi profili “Strukturist”.
Kategoria 3.e – Individë me diplomë të ciklit të dytë ose ekuivalente me të në inxhinieri ndërtimi, profili “Strukturist”/profili “Industri druri”.
2. Vite eksperiencë në institucionet publike projektuese, studio private projektimi ose institucione të arsimit të lartë:
Kategoria 3.a – Eksperiencë profesionale të paktën 3 vjet. 
Kategoria 3.b – Eksperiencë profesionale të paktën 5 vjet. 
Kategoria 3.c – Eksperiencë profesionale të paktën 10 vjet. 
Kategoria 3.d – Eksperiencë profesionale të paktën 10 vjet. 
Kategoria 3.e – Eksperiencë profesionale të paktën 3 vjet. 
4. PROJEKTIM INSTALATOR
1. Profili i diplomimit sipas kategorive të projektimit:
Kategoria 4.a – Individë me diplomë të ciklit të dytë ose ekuivalente me të në profilet e inxhinierit të ndërtimit/profili inxhinier mjedisi/inxhinier mekanik i profilit energjetikë/ termoteknik/impiante/profili inxhinier për ndërtime qytetare industriale me diplomë të përfituar para vitit 1971. 
Kategoria 4.b – Individë me diplomë të ciklit të dytë ose ekuivalente me të në profilet e inxhinierit të ndërtimit, profili termoteknikë/profili inxhinier mjedisi për energjetikë/profilet e inxhinierit mekanik për termoteknikë/industri/impiante/energjetikë.
Kategoria 4.c – Individë me diplomë të ciklit të dytë ose ekuivalente me të në profilet e inxhinierisë elektrike.
Kategoria 4.d – Individë me diplomë master ose diplomë të integruar të nivelit të dytë në profilet e inxhinierisë elektronike.
Kategoria 4.e – Individë me diplomë të ciklit të dytë ose ekuivalente me të në profilet e inxhinierit të ndërtimit profili termoteknikë/profili inxhinier mjedisi për energjetikë/profilet e inxhinierit mekanik për termoteknikë/industri/impiante/energjetikë.
Kategoria 4.f – Individë me diplomë të ciklit të dytë ose ekuivalente me të në profilet e inxhinierit të ndërtimit/profili inxhinier për ndërtime qytetare industriale me diplomë të përfituar para vitit 1971/inxhinier hidroteknik/profili inxhinier mjedisi/profilet e inxhinierit mekanik për termoteknikë/industri/impiante/energjetikë/profilet e inxhinierit elektrik.
Kategoria 4.g – Individë me diplomë të ciklit të dytë ose ekuivalente me të në profilet e inxhinierisë elektronike/inxhinierit mekatronik/inxhinieri mekanik për impiante.
Kategoria 4.h – Individë me diplomë të ciklit të dytë ose ekuivalente me të në profilet e inxhinierit mekanik.
Kategoria 4.i – Individë me diplomë të ciklit të dytë ose ekuivalente me të në profilet e inxhinierisë elektrike.
Kategoria 4.j – Individë me diplomë të ciklit të dytë ose ekuivalente me të në profilet e inxhinierisë elektronike dhe elektrike.
2. Vite eksperiencë në institucionet publike projektuese, studio private projektimi ose institucione të arsimit të lartë:
Kategoria 4.a – Eksperiencë profesionale të paktën 3 vjet. 
Kategoria 4.b – Eksperiencë profesionale të paktën 5 vjet. 
Kategoria 4.c – Eksperiencë profesionale të paktën 3 vjet. 
Kategoria 4.d – Eksperiencë profesionale të paktën 7 vjet. 
Kategoria 4.e – Eksperiencë profesionale të paktën 7 vjet. 
Kategoria 4.f – Eksperiencë profesionale të paktën 7 vjet. 
Kategoria 4.g – Eksperiencë profesionale të paktën 7 vjet.
Kategoria 4.h – Eksperiencë profesionale të paktën 7 vjet. 
Kategoria 4.i – Eksperiencë profesionale të paktën 7 vjet. 
Kategoria 4.j – Eksperiencë profesionale të paktën 3 vjet. 
5. PROJEKTIM HIDROTEKNIK
1. Profili i diplomimit sipas kategorive të projektimit:
Kategoria 5.a – Individë me diplomë të ciklit të dytë ose ekuivalente me të në profilin “Hidroteknik” të inxhinierit të ndërtimit/profili “Inxhinier për ndërtime qytetare industriale” me diplomë të përfituar para vitit 1971.
Kategoria 5.b – Individë me diplomë të ciklit të dytë ose ekuivalente me të në profilin “Hidroteknik” të inxhinierit të ndërtimit/profili “Inxhinier për ndërtime qytetare industriale” me diplomë të përfituar para vitit 1971.
Kategoria 5.c – Individë me diplomë të ciklit të dytë ose ekuivalente me të në profilin “Hidroteknik” të inxhinierit të ndërtimit/profili “Inxhinier për ndërtime qytetare industriale” me diplomë të përfituar para vitit 1971. 
Kategoria 5.d – Individë me diplomë të ciklit të dytë ose ekuivalente me të në profilin “Hidroteknik” të inxhinierit të ndërtimit dhe profili “Inxhinier për ndërtime qytetare industriale” me diplomë të përfituar para vitit 1971.
Kategoria 5.e - Vetëm për personat juridik (shoqëri/studio), që kanë njëkohësisht drejtues teknikë: 
- Individë me diplomë të ciklit të dytë ose ekuivalente me të në profilet e mjedisit të trajtimit të ujërave të inxhinierit të ndërtimit ose kimist teknolog të diplomuar përpara vitit 1985;
[bookmark: _GoBack]- dhe individë me diplomë të ciklit të dytë ose ekuivalente me të në profilin “Hidroteknik” ose profili “Inxhinier për ndërtime qytetare industriale” me diplomë të përfituar para vitit 1971.
Kategoria 5.f – Individë me diplomë të ciklit të dytë ose ekuivalente me të në profilin “Hidroteknik” të inxhinierit të ndërtimit ose profili “Inxhinier për ndërtime qytetare industriale” me diplomë të përfituar para vitit 1971. 
Kategoria 5.g – Individë me diplomë të ciklit të dytë ose ekuivalente me të në profilin e “Inxhinierit mekanik” për termoteknikë/industri/impiante/energjetikë.
Kategoria 5.h – Individë me diplomë master shkencor në profilet e inxhinierit të ndërtimit: profili “Strukturist”/profili “Gjeoteknik”/profili “Hidroteknik” ose diplomë të integruar të nivelit të dytë në profilet e inxhinierëve të ndërtimit.
Kategoria 5.i- Vetëm për personat juridik (shoqëri/studio), që kanë njëkohësisht drejtues teknikë: 
- Individë me diplomë të ciklit të dytë ose ekuivalente me të në profilet e mjedisit të trajtimit të ujërave të inxhinierit të ndërtimit ose kimist teknolog të diplomuar përpara vitit 1985;
- Individë me diplomë të ciklit të dytë ose ekuivalente me të në profilet në profilin hidroteknik ose profili inxhinier për ndërtime qytetare industriale me diplomë të përfituar para vitit 1971;
- Individë me diplomë të ciklit të dytë ose ekuivalente me të në profilin e inxhinierit mekanik për termoteknikë/industri/impiante/energjetikë.
 2. Vite eksperiencë në institucione publike projektuese, studio private projektimi ose institucione të arsimit të lartë:
Kategoria 5.a – Eksperiencë profesionale të paktën 15 vjet. 
Kategoria 5.b – Eksperiencë profesionale të paktën 5 vjet. 
Kategoria 5.c – Eksperiencë profesionale të paktën 5 vjet. 
Kategoria 5.d – Eksperiencë profesionale të paktën 7 vjet. 
Kategoria 5.e – Drejtuesit teknikë të kenë eksperiencë profesionale mbi 10 vjet (përjashtuar kimisti teknolog dhe inxhinieri për ndërtime qytetare industriale, për të cilët kushtet përcaktohen më lart).
Kategoria 5.f – Eksperiencë profesionale të paktën 7 vjet. 
Kategoria 5.g – Eksperiencë profesionale të paktën 10 vjet. 
Kategoria 5.h – Eksperiencë profesionale të paktën 15 vjet. 
Kategoria 5.i - Drejtuesit teknikë të kenë eksperiencë profesionale mbi 10 vjet (përjashtuar kimisti teknolog dhe inxhinieri për ndërtime qytetare industriale, për të cilët kushtet përcaktohen më lart).
6. PROJEKTIM RRUGË – HEKURUDHA
1. Profili i diplomimit sipas kategorive të projektimit:
Kategoria 6.a – Individë me diplomë të ciklit të dytë ose ekuivalente me të në profilin e “Inxhinierit të ndërtimit” (përjashtuar profilin hidroteknik). 
Kategoria 6.b – Individë me diplomë master shkencor, në profilet e inxhinierit të ndërtimit: në infrastrukturë të transportit dhe diplomat e integruara të nivelit të dytë në inxhinieri ndërtimi po në këto profile/profili “Inxhinier për ndërtime qytetare industriale” me diplomë të përfituar para vitit 1971. 
Kategoria 6.c – Individë me diplomë master shkencor në profilet e inxhinierit të ndërtimit: në infrastrukturë të transportit dhe diplomat e integruara të nivelit të dytë në inxhinieri ndërtimi po në këto profile/profili “Inxhinier për ndërtime qytetare industriale” me diplomë të përfituar para vitit 1971.
Kategoria 6.d – Individë me diplomë master shkencor në profilet e inxhinierit të ndërtimit: në infrastrukturë të transportit dhe diplomat e integruara të nivelit të dytë në inxhinieri ndërtimi po në këto profile/profili “Inxhinier për ndërtime qytetare industriale” me diplomë të përfituar para vitit 1971.
Kategoria 6.e – Individë me diplomë master shkencor në profilet e inxhinierit të ndërtimit në infrastrukturë të transporti në infrastrukturë të transporti/profili “Inxhinier për ndërtime qytetare industriale” me diplomë të përfituar para vitit 1971.
2. Vite eksperiencë në institucione publike projektuese, studio private projektimi ose 
institucione të arsimit të lartë:
Kategoria 6.a – Eksperiencë profesionale të paktën 5 vjet. 
Kategoria 6.b – Eksperiencë profesionale të paktën 7 vjet. 
Kategoria 6.c – Eksperiencë profesionale të paktën 10 vjet. 
Kategoria 6.d – Eksperiencë profesionale të paktën 15 vjet. 
Kategoria 6.e – Eksperiencë profesionale të paktën 10 vjet. 
7. PROJEKTIM URA DHE VEPRA ARTI
1. Profili i diplomimit sipas kategorive të projektimit:
Kategoria 7.a – Individë me diplomë të ciklit të dytë ose ekuivalente me të në profilin e inxhinierit të ndërtimit (përjashtuar profili gjeoteknik), inxhinier hidroteknik.
Kategoria 7.b – Individë me diplomë master shkencor, në profilet e inxhinierit të ndërtimit dhe diplomat e integruara të nivelit të dytë po në këtë profil.
Kategoria 7.c – Individë me diplomë master shkencor, në profilet e inxhinierit të ndërtimit: strukturist ose infrastrukturë e transportit, dhe diplomat e integruara të nivelit të dytë në inxhinieri ndërtimi (përjashtuar profili hidroteknik/gjeoteknik).
Kategoria 7.d – Individë me diplomë master shkencor, në profilet e inxhinierit të ndërtimit: strukturist ose infrastrukturë e transportit dhe profilin konstruksion të inxhinierit mekanik, dhe diplomat e integruara të nivelit të dytë në inxhinieri ndërtimi (përjashtuar profili hidroteknik/gjeoteknik) dhe profilin konstruksion të inxhinierit mekanik.
Kategoria 7.e – Individë me diplomë master shkencor, në profilet e inxhinierit të ndërtimit (përjashtuar profili hidroteknik), dhe diplomat e integruara të nivelit të dytë në inxhinieri ndërtimi, përjashtuar profili hidroteknik. 
2. Vite eksperiencë në institucione publike projektuese, studio private projektimi ose institucione të arsimit të lartë:
Kategoria 7.a – Eksperiencë profesionale të paktën 5 vjet. 
Kategoria 7.b – Eksperiencë profesionale të paktën 10 vjet. 
Kategoria 7.c – Eksperiencë profesionale të paktën 10 vjet. 
Kategoria 7.d – Eksperiencë profesionale të paktën 15 vjet. 
Kategoria 7.e – Eksperiencë profesionale të paktën 15 vjet. 
8. PROJEKTIM GJEODET
1. Profili i diplomimit sipas kategorive të projektimit:
Kategoria 8.a – Individë me diplomë të ciklit të dytë ose ekuivalente me të në profilet: inxhinier gjeodet/inxhinier topograf/inxhinier markshajder/inxhinier gjeomatik.
Kategoria 8.b – Individë me diplomë të ciklit të dytë ose ekuivalente me të në profilet: inxhinier gjeodet/inxhinier topograf/inxhinier gjeomatik/individë të cilët kanë përfunduar arsimin e mesëm profesional në degën topografi/gjeodezi ose pas një programi arsimor, zotërojnë titullin “Teknik topograf”. 
Kategoria 8.c – Individë me diplomë të ciklit të dytë ose ekuivalente me të në profilet: inxhinier gjeodet/inxhinier gjeomatik/inxhinier gjeoinformatik.
Kategoria 8.d – Individë me diplomë të ciklit të dytë ose ekuivalente me të në profilet: inxhinier gjeodet/inxhinier topograf.
Kategoria 8.e – Individë me diplomë master shkencor ose diplomë të integruar të nivelit të dytë në profilet: inxhinier gjeodet/inxhinier topograf.
2. Vite eksperiencë në institucione publike projektuese, studio private projektimi ose institucione të arsimit të lartë:
Kategoria 8.a – eksperiencë profesionale të paktën 3 vjet.
Kategoria 8.b – 1. Për individë me diplomë të ciklit të dytë ose ekuivalente me të në profilet: inxhinier gjeodet/inxhinier topograf/inxhinier gjeomatik/eksperiencë profesionale të paktën 3 vjet. 2. Për individë me arsim të mesëm profesional të specialitetit topograf, eksperiencë profesionale mbi 15 vjet nga përfundimi i arsimit të mesëm apo nga momenti i marrjes së titullit “Teknik topograf”.
Kategoria 8.c – Eksperiencë profesionale të paktën 5 vjet. 
Kategoria 8.d – Eksperiencë profesionale të paktën 5 vjet. 
Kategoria 8.e – Eksperiencë profesionale të paktën 10 vjet. 
9. STUDIM GJEOLOGO-INXHINIERIK – HIDROGJEOLOGJIK 
1. Profili i diplomimit sipas kategorive të projektimit:
Kategoria 9.a – Individë me diplomë të ciklit të dytë ose ekuivalente me të në profilet: gjeologji inxhinierike/hidrogjeologji/gjeoteknikë. 
Kategoria 9.b – Individë me diplomë të ciklit të dytë ose ekuivalente me të në profilet: gjeologji inxhinierike/hidrogjeologji/gjeoteknikë. 
Kategoria 9.c – Individë me diplomë të ciklit të dytë ose ekuivalente me të në profilet: gjeologji inxhinierike/hidrogjeologji/gjeoteknikë. 
Kategoria 9.d – Individë me diplomë të ciklit të dytë ose ekuivalente me të në profilet: gjeologji inxhinierike/hidrogjeologji/gjeoteknikë. 
Kategoria 9.e – Individë me diplomë të ciklit të dytë ose ekuivalente me të në profilet: gjeologji inxhinierike/hidrogjeologji/gjeoteknikë. 
2. Vite eksperiencë në institucione publike projektuese, studio private projektimi ose institucione të arsimit të lartë:
Kategoria 9.a – Eksperiencë profesionale të paktën 5 vjet. 
Kategoria 9.b – Eksperiencë profesionale të paktën 7 vjet. 
Kategoria 9.c – Eksperiencë profesionale të paktën 10 vjet. 
Kategoria 9.d – Eksperiencë profesionale të paktën 15 vjet. 
Kategoria 9.e – Eksperiencë profesionale të paktën 10 vjet. 
10. PROJEKTIM I IMPIANTEVE TË PRODHIMIT DHE SHPËRNDARJES SË ENERGJISË ELEKTRIKE 
1. Profili i diplomimit sipas kategorive të projektimit:
Kategoria 10.a – Vetëm për persona juridikë (shoqëri/studio), që kanë njëkohësisht drejtues teknikë, individë me diplomë të ciklit të dytë ose ekuivalente me të në profilet:
- inxhinier elektrik; dhe
- inxhinier mekanik për energjetikë ose impiante; dhe 
- inxhinier ndërtimi të profilit hidroteknik ose profili inxhinier për ndërtime qytetare industriale me diplomë të përfituar para vitit 1971.
Kategoria 10.b. – Vetëm për persona juridikë (shoqëri/studio), që kanë njëkohësisht drejtues teknikë, individë, me diplomë në profilet:
- inxhinier elektrik; 
- inxhinier mekanik për energjetikë ose impiante ose inxhinier mjedisi profili energjetikë.
Kategoria 10.c – Individë me diplomë të ciklit të dytë ose ekuivalente me të në profilet: elektrik në energjetikë, diplomë në profilin mjedis energjetikë, diplomë në profilin mekanik për energjetikë.
Kategoria 10.d – Individë me diplomë të ciklit të dytë ose ekuivalente me të në profilet e inxhinierit elektrik.
Kategoria 10.e – Individë me diplomë të ciklit të dytë ose ekuivalente me të në profilet e inxhinierit elektrik.
2. Vite eksperiencë në institucione publike projektuese, studio private projektimi ose institucione të arsimit të lartë:
Kategoria 10.a – Drejtuesit teknikë të specifikuar duhet të kenë (secili) eksperiencë profesionale mbi 15 vjet.
Kategoria 10.b – Drejtuesit teknikë të specifikuar duhet të kenë (secili) eksperiencë profesionale mbi 10 vjet. 
Kategoria 10.c – Eksperiencë profesionale të paktën 7 vjet.
Kategoria 10.d – Eksperiencë profesionale të paktën 5 vjet.
Kategoria 10.e – Eksperiencë profesionale të paktën 5 vjet.
11. PROJEKTIM TË SINJALIZIMIT RRUGOR
1. Profili i diplomimit sipas kategorive të projektimit:
Kategoria 11.a – Individë me diplomë të ciklit të dytë ose ekuivalente me të në profilet e inxhinierit të ndërtimit në infrastrukturë e transportit/në profilin e inxhinierit mekanik në infrastrukturë e transportit ose në planifikimin e sistemeve të transportit, trafikut e sigurisë rrugore.
Kategoria 11.b – Individë me diplomë të ciklit të dytë ose ekuivalente me të në profilet e inxhinierit të ndërtimit në infrastrukturë e transportit/në profilin e inxhinierit mekanik në infrastrukturë e transportit ose në planifikimin e sistemeve të transportit, trafikut e sigurisë rrugore.
Kategoria 11.c. – Individë me diplomë të ciklit të dytë ose ekuivalente me të në profilet e inxhinierit të ndërtimit në infrastrukturë e transportit/në profilin e inxhinierit mekanik në infrastrukturë e transportit ose në planifikimin e sistemeve të transportit, trafikut e sigurisë rrugore.
Kategoria 11.d. – Individë me diplomë të ciklit të dytë ose ekuivalente me të në profilet e inxhinierisë elektrike/elektronike/mekatronike ose në profilin e inxhinierit mekanikë infrastrukturë e transportit ose në planifikimin e sistemeve të transportit, trafikut e sigurisë rrugore.
2. Vite eksperiencë në subjekte publike dhe jopublike projektuese, në institucione të arsimit të lartë:
Kategoria 11.a – Eksperiencë profesionale të paktën 3 vjet. 
Kategoria 11.b – Eksperiencë profesionale të paktën 5 vjet. 
Kategoria 11.c – Eksperiencë profesionale të paktën 7 vjet. 
Kategoria 11.d – Eksperiencë profesionale të paktën 7 vjet. 
12. STUDIM SIZMOLOGJIK INXHINIERIK (vetëm për shoqëri/persona juridikë).
1. Profili i diplomimit sipas kategorive të projektimit:
Kategoria 12.a – Vetëm për persona juridikë (shoqëri/studio) që kanë drejtues teknikë:
- Individë me diplomë të ciklit të dytë ose ekuivalente me të në profilet e gjeofizikes/gjeoteknikës; ose
- Individë që kanë kryer programe universitare të nivelit master/doktoraturë në fushën e sizmikes; ose
- Individë me diplomë të ciklit të dytë ose ekuivalente me të në profilin gjeologji inxhinierike ose hidrogjeologji; 
të cilët duhet të plotësojnë, të paktën, njërin nga kushtet në vijim:
- të kenë kryer studime në fushën e sizmologjisë inxhinierike apo fushën e vlerësimit gjeoteknik të trojeve për qëllime të rajonizimit sizmik të tyre;
- të kenë qenë ose të jenë punonjës mësimor-shkencor në institucionet akademike apo kërkimore dhe të kenë marrë pjesë në kryerjen e studimeve të sizmologjisë inxhinierike për rrezikun sizmik me nivel kombëtar apo rajonal;
- të jenë titullarë lënde për fushat e sizmologjisë inxhinierike, gjeoteknikës dhe vlerësimit të riskut natyror.
Kategoria 12.b – Vetëm për persona juridikë (shoqëri/studio) që kanë drejtues teknikë:
- Individë me diplomë të ciklit të dytë ose ekuivalente me të në profilet e gjeofizikës; ose
- Individë që kanë kryer programe universitare të nivelit master/doktoraturë në fushën e sizmikes; ose
- Individë me diplomë të ciklit të dytë ose ekuivalente me të në profilin gjeologji inxhinierike ose hidrogjeologji;
të cilët duhet të plotësojnë, të paktën, njërin nga kushtet në vijim:
 - të kenë kryer studime në fushën e sizmologjisë inxhinierike apo fushën e vlerësimit gjeoteknik të trojeve për qëllime të rajonizimit sizmik të tyre;
- të kenë qenë ose të jenë punonjës mësimor-shkencor në institucionet akademike apo kërkimore dhe të kenë marrë pjesë në kryerjen e studimeve të sizmiologjisë inxhinierike për rrezikun sizmik me nivel kombëtar apo rajonal;
- të jenë titullarë lënde për fushat e sizmologjisë inxhinierike, gjeoteknikës dhe vlerësimit të riskut natyror.
Kategoria 12.c – Vetëm për persona juridikë (shoqëri/studio) që kanë drejtues teknikë:
- Individë me diplomë të ciklit të dytë ose ekuivalente me të në profilet e gjeofizikës; ose
- Individë që kanë kryer programe universitare të nivelit master/doktoraturë në fushën e sizmikes; ose
- Individë me diplomë të ciklit të dytë ose ekuivalente me të në profilin gjeologji inxhinierike ose hidrogjeologji;
të cilët duhet të plotësojnë, të paktën, njërin nga kushtet në vijim:
- të kenë kryer studime në fushën e sizmologjisë inxhinierike apo fushën e vlerësimit gjeoteknik të trojeve për qëllime të rajonizimit sizmik të tyre;
- të kenë qenë ose të jenë punonjës mësimor-shkencor në institucionet akademike apo kërkimore dhe të kenë marrë pjesë në kryerjen e studimeve të sizmologjisë inxhinierike për rrezikun sizmik me nivel kombëtar apo rajonal;
 - të jenë titullarë lënde për fushat e sizmologjisë inxhinierike, gjeoteknikës dhe vlerësimit të riskut natyror.
Kategoria 12.d – Vetëm për persona juridikë (shoqëri/studio) që kanë drejtues teknikë:
- Individë me diplomë të ciklit të dytë ose ekuivalente me të në profilet e gjeofizikës; ose
- Individë që kanë kryer programe universitare të nivelit master/doktoraturë në fushën e sizmikes; ose
- Individë me diplomë të ciklit të dytë ose ekuivalente me të në profilin gjeologji inxhinierike ose hidrogjeologji;
të cilët duhet të plotësojnë, të paktën, njërin nga kushtet në vijim:
 - të kenë kryer studime në fushën e sizmologjisë inxhinierike apo fushën e vlerësimit gjeoteknik të trojeve për qëllime të rajonizimit sizmik të tyre;
 - të kenë qenë ose të jenë punonjës mësimor-shkencor në institucionet akademike apo kërkimore dhe të kenë marrë pjesë në kryerjen e studimeve të sizmologjisë inxhinierike për rrezikun sizmik me nivel kombëtar apo rajonal;
- të jenë titullarë lënde për fushat e sizmologjisë inxhinierike, gjeoteknikës dhe vlerësimit të riskut natyror.
Kategoria 12.e – Vetëm për persona juridikë (shoqëri/studio) që kanë drejtues teknikë:
- Individë me diplomë të ciklit të dytë ose ekuivalente me të në profilet e gjeofizikës; ose
- Individë që kanë kryer programe universitare të nivelit master/doktoraturë në fushën e sizmikes; ose
- Individë me diplomë të ciklit të dytë ose ekuivalente me të në profilin gjeologji inxhinierike ose hidrogjeologji;
të cilët duhet të plotësojnë, të paktën, njërin nga kushtet në vijim:
 - të kenë kryer studime në fushën e sizmiologjisë inxhinierike apo fushën e vlerësimit gjeoteknik të trojeve për qëllime të rajonizimit sizmik të tyre;
 - të kenë qenë ose të jenë punonjës mësimor-shkencor në institucionet akademike apo kërkimore dhe të kenë marrë pjesë në kryerjen e studimeve të sizmologjisë inxhinierike për rrezikun sizmik me nivel kombëtar apo rajonal;
 - të jenë titullarë lënde për fushat e sizmiologjisë inxhinierike, gjeoteknikës dhe vlerësimit të riskut natyror.
Kategoria 12.f – Vetëm për persona juridikë (shoqëri/studio), që kanë drejtues teknikë:
- Individë me diplomë të ciklit të dytë ose ekuivalente me të në profilet e gjeofizikës; ose
- Individë që kanë kryer programe universitare të nivelit master/doktoraturë në fushën e sizmikës; ose
- Individë me diplomë të ciklit të dytë ose ekuivalente me të në profilin gjeologji inxhinierike ose hidrogjeologji;
të cilët duhet të plotësojnë, të paktën, njërin nga kushtet në vijim:
 - të kenë kryer studime në fushën e sizmologjisë inxhinierike apo fushën e vlerësimit gjeoteknik të trojeve për qëllime të rajonizimit sizmik të tyre;
 - të kenë qenë ose të jenë punonjës mësimor-shkencor në institucionet akademike apo kërkimore dhe të kenë marrë pjesë në kryerjen e studimeve të sizmologjisë inxhinierike për rrezikun sizmik me nivel kombëtar apo rajonal;
 - të jenë titullarë lënde për fushat e sizmologjisë inxhinierike, gjeoteknikës dhe vlerësimit të riskut natyror.
2. Vite eksperiencë në institucione projektuese publike, studio private ose institucione të arsimit të lartë sipas kategorive duhet të jetë:
Kategoria 12.a – Eksperiencë profesionale mbi 5 vjet.
Kategoria 12.b – Eksperiencë profesionale mbi 8 vjet.
Kategoria 12.c – Eksperiencë profesionale mbi 8 vjet.
Kategoria 12.d – Eksperiencë profesionale mbi 8 vjet.
Kategoria 12.e – Eksperiencë profesionale mbi 10 vjet.
Kategoria 12.f – Eksperiencë profesionale mbi 10 vjet.
13. STUDIM E PROJEKTIM TË NDËRTIMIT DHE MBYLLJES SË VENDDEPOZITIMEVE TË MBETJEVE TË NGURTA (URBANE) (vetëm për persona juridikë, shoqëri/studio).
1. Profili i diplomimit sipas kategorive të projektimit:
Kategoria 13 – Vetëm për personat juridikë (shoqëri/studio), që kanë njëkohësisht drejtues teknikë: 
- Individë me diplomë të ciklit të dytë ose ekuivalente me të në profilet e mjedisit të inxhinierit të ndërtimit/kimist teknolog të diplomuar përpara vitit 1985.
- Individë me diplomë të ciklit të dytë ose ekuivalente me të në profilet në profilin hidroteknik /profili inxhinier për ndërtime qytetare industriale me diplomë të përfituar para vitit 1971.
2. Vite eksperiencë në subjekte publike dhe jopublike projektuese, në institucione të arsimit të lartë:
Eksperienca sipas kushte të përgjithshme të drejtuesit teknik (prej 5 vjet/3 vjet me mesatare note mbi 9).
14. STUDIM E PROJEKTIM TË NDËRTIMIT TË IMPIANTEVE TË TRAJTIMIT TË UJËRAVE TË ZEZA (vetëm për persona juridikë, shoqëri studio).
1. Profili i diplomimit sipas kategorive të projektimit:
Kategoria 14 – Vetëm për personat juridikë (shoqëri/studio), që kanë njëkohësisht drejtues teknikë: 
- individë me diplomë të ciklit të dytë ose ekuivalente me të në profilet e mjedisit të inxhinierit të ndërtimit/kimist teknolog të diplomuar përpara vitit 1985;
- individë me diplomë të ciklit të dytë ose ekuivalente me të në profilet: në profilin hidroteknik /profili inxhinier për ndërtime qytetare industriale me diplomë të përfituar para vitit 1971;
- individë me diplomë të ciklit të dytë ose ekuivalente me të inxhinier mekanik të profilit impiante.
2. Vite eksperiencë në subjekte publike dhe jopublike projektuese, në institucione të arsimit të lartë:
Eksperienca 7 vjet për secilin drejtues teknik.

SHTOJCA 5

KUSHTE DHE KRITERE SPECIFIKE QË KRYESISHT DUHEN PLOTËSUAR 
PËR TË FITUAR KATEGORITË NË FUSHAT E MBIKËQYRJES DHE KOLAUDIMIT TË PUNIMEVE TË ZBATIMIT NË NDËRTIM

I. PUNIME TË PËRGJITHSHME NDËRTIMI
NP–1. Punime gërmimi në tokë 
Individë me diplomë të ciklit të dytë ose ekuivalente me të në profilet e inxhinierit të ndërtimit.
NP–2. Ndërtime civile dhe industriale
Individë me diplomë të ciklit të dytë ose ekuivalente me të në profilet e inxhinierit të ndërtimit/arkitekt.
NP–3. Rikonstruksion dhe mirëmbajtje godinash civile e industriale, veshje fasada
Individë me diplomë të ciklit të dytë ose ekuivalente me të në profilet e inxhinierit të ndërtimit/arkitekt.
NP–4. Rrugë autostrada, ura, mbikalime, hekurudha, linja tramvaji, metro, hekurudhë me kavo dhe pista aeroportuale
Individë me diplomë të ciklit të dytë ose ekuivalente me të në profilet e inxhinierit të ndërtimit (përjashtuar profili hidroteknik).
NP–5. Punime nëntokësore, ura e vepra arti
Individë me diplomë të ciklit të dytë ose ekuivalente me të në profilet e inxhinierit të ndërtimit/gjeoteknik/profili inxhinier për ndërtime qytetare industriale me diplomë të përfituar para vitit 1971 (përjashtuar profili hidroteknik).
NP–6 a. Diga të çdo lloj madhësie
Vetëm për personat juridik (shoqëri/studio), që kanë njëkohësisht drejtues teknikë:
- Individë me diplomë të ciklit të dytë ose ekuivalente me të në profilet hidroteknik të inxhinierit të ndërtimit/profili inxhinier për ndërtime qytetare industriale me diplomë të përfituar para vitit 1971; dhe
- Individë me diplomë të ciklit të dytë ose ekuivalente me të në profilet gjeoteknik të inxhinierit të ndërtimit.
NP–6 b. Diga të vogla (diga me lartësi deri në 10 m ose me vëllim uji të grumbulluar deri në 1 milion m3 ose gjatësi kurore dige deri në 500 ml) 
Individë me diplomë të ciklit të dytë ose ekuivalente me të në profilet hidroteknik të inxhinierit të ndërtimit/profili inxhinier për ndërtime qytetare industriale me diplomë të përfituar para vitit 1971.
NP–6 c. Tunele hidroteknike
Vetëm për personat juridik (shoqëri/studio), që kanë njëkohësisht drejtues teknikë:
- Individë me diplomë master (jo master profesional) ose diplomë të integruar të nivelit të dytë në profilet hidroteknik të inxhinierit të ndërtimit; dhe
- Individë me diplomë të ciklit të dytë ose ekuivalente me të në profilet gjeoteknik të inxhinierit të ndërtimit.
NP–7 a. Ujësjellës, kanalizime, vepra kullimi e vaditje
Individë me diplomë të ciklit të dytë ose ekuivalente me të në profilet e inxhinierit të ndërtimit.
NP–7 b. Gazsjellës e vajsjellës
Individë me diplomë të ciklit të dytë ose ekuivalente me të në profilet e inxhinierit mekanik për impiante/energjetikë/industri/termoteknikë.
NP–8. Ndërtime detare dhe punime thellimi në ujë
Individë me diplomë master në profilet e inxhinierit të ndërtimit, inxhinierit: profili strukturist/profili gjeoteknik ose diplomë të integruar të nivelit të dytë në profilet e inxhinierëve të ndërtimit (përjashtuar profilin e infrastrukturës e transportit dhe profilin hidroteknik).
NP–9. Punime dhe mbrojtje lumore sistemime hidraulike dhe bonifikime
Individë me diplomë të ciklit të dytë ose ekuivalente me të në profilet hidroteknik të inxhinierit të ndërtimit/profili inxhinier për ndërtime qytetare industriale me diplomë të përfituar para vitit 1971.
NP–10. Ndërtimi i impianteve për prodhimin e energjisë elektrike. Vetëm për persona juridik (shoqëri)
Vetëm për persona juridik (shoqëri), që kanë njëkohësisht drejtues teknikë, individë, me diplomë në profilet:
- Inxhinier elektrik; dhe
- Inxhinier mekanik për energjetikë/impiante.
NP–11. Ndërtime për nënstacionet, kabinat e transformatorëve, linja e tensionit të lartë e të mesëm dhe shpërndarjen e energjisë
Individë me diplomë të ciklit të dytë ose ekuivalente me të në profilet e inxhinierit elektrik.
NP–12. Punime të inxhinierisë së mjedisit 
Individë me diplomë të ciklit të dytë ose ekuivalente me të në profilet e inxhinierit të mjedisit të inxhinierit të ndërtimit/diplomë të një programi studimi në fushën e mjedisit të lëshuar nga institucione të arsimit të lartë në fushën e bujqësisë dhe mjedisit.
II. PUNIME SPECIALE NDËRTIMI
NS–1. Punime për prishjen e ndërtimeve 
Individë me diplomë të ciklit të dytë ose ekuivalente me të në profilet e inxhinierit të ndërtimit.
NS–2. Impiante hidro-termosanitare dhe mirëmbajtja e tyre
Individë me diplomë të ciklit të dytë ose ekuivalente me të në profilet e inxhinierit të ndërtimit dhe profilet e inxhinierit mekanik në impiante/energjetikë/termoteknikë.
NS–3. Impiante ngritëse dhe transportues (ashensorë, shkallë lëvizëse, transportues)
Individë me diplomë të ciklit të dytë ose ekuivalente me të në profilet e inxhinierit mekanik.
NS–4. Punime rifiniture të muraturës dhe të lidhura me to, rifiniture me materiale druri, plastike, metalike dhe xhami dhe rifiniture të natyrës teknike ndërtuese
Individë me diplomë të ciklit të dytë ose ekuivalente me të në profilet e inxhinierit të ndërtimit/arkitekt.
NS–5. Impiante të sinjalistikës ndriçuese të trafikut
Individë me diplomë të ciklit të dytë ose ekuivalente me të në profilet e inxhinierit elektrik/elektronik.
NS–6. Sinjalistika rrugore jondriçuese
Individë me diplomë të ciklit të dytë ose ekuivalente me të në profilet e inxhinierit të ndërtimit: infrastrukturë e transportit/inxhinier ndërtimi i diplomuar në degën inxhinier për ndërtime qytetare industriale përpara vitit 1971/në profilin e inxhinierit mekanik në infrastrukturën e transportit ose në planifikimin e sistemeve të transportit, trafikut e sigurisë rrugore.
NS–7. Barriera dhe mbrojtje rrugore
Individë me diplomë të ciklit të dytë ose ekuivalente me të në profilet e inxhinierit të ndërtimit: infrastrukturë e transportit/inxhinier ndërtimi i diplomuar në degën inxhinier për ndërtime qytetare industriale përpara vitit 1971/në profilin e inxhinierit mekanik në infrastrukturë e transportit ose në planifikimin e sistemeve të transportit, trafikut e sigurisë rrugore.
NS–8 a. Ndërtime parafabrikat beton arme
Individë me diplomë të ciklit të dytë ose ekuivalente me të në profilet e inxhinierit të ndërtimit (përjashtuar profili hidroteknik).
NS–8 b. Struktura metalike 
Individë me diplomë të ciklit të dytë ose ekuivalente me të në profilet e inxhinierit të ndërtimit (përjashtuar profili hidroteknik)/në profilin e inxhinierit mekanik në industri/konstruksion.
NS–8 c. Struktura druri 
Individë me diplomë të ciklit të dytë ose ekuivalente me të në profilet e inxhinierit të ndërtimit/arkitekt/profilin industri druri.
NS–9. Punime strukturorë speciale
Individë me diplomë të ciklit të dytë ose ekuivalente me të në profilet e inxhinierit të ndërtimit (përjashtuar profilin e infrastrukturës së transportit dhe profilin hidroteknik).
NS–10. Shtresa dhe mbistruktura speciale
Individë me diplomë të ciklit të dytë ose ekuivalente me të në profilet e inxhinierit të ndërtimit (përjashtuar profilin hidroteknik).
NS–11. Punime mbi shina dhe traversa
Individë me diplomë të ciklit të dytë ose ekuivalente me të në profilet e inxhinierit të ndërtimit: infrastrukturë e transportit/inxhinier ndërtimi i diplomuar në degën inxhinier për ndërtime qytetare industriale përpara vitit 1971/në profilin e inxhinierit mekanik në infrastrukturën e transportit.
NS–12. Impiante teknologjik, termike dhe të kondicionimit
Individë me diplomë të ciklit të dytë ose ekuivalente me të në profilet e inxhinierit mekanik në impiante/energjetikë/termoteknikë/industri ose profili mjedis energjetikë, të inxhinierisë së ndërtimit.
NS–13. Impiante dhe linja telefonie dhe telekomunikacioni
Individë me diplomë të ciklit të dytë ose ekuivalente me të në profilet e inxhinierit elektronik për telekomunikacion.
NS–14. Impiante të brendshme, elektrike, telefoni, radiotelefoni, TV etj.
Individë me diplomë të ciklit të dytë ose ekuivalente me të në profilet e inxhinierit elektrik/elektronik.
NS–15. Pastrimi i ujërave detarë, liqenorë dhe lumorë
Individë me diplomë të ciklit të dytë ose ekuivalente me të në profilet e inxhinierit të mjedisit trajtim ujëra/kimist teknolog.
NS–16. Ndërtimi i impianteve të ujit të pijshëm dhe pastrimit të tij
Vetëm për persona juridikë (shoqëri), që kanë njëkohësisht drejtues teknikë, individë, me diplomë në profilet: 
- Individë me diplomë të ciklit të dytë ose ekuivalente me të në profilet e trajtimit të ujit të mjedisit të inxhinierit të ndërtimit/kimist teknolog të diplomuar përpara vitit 1985;
- Individë me diplomë të ciklit të dytë ose ekuivalente me të në profilet në profilin hidroteknik/profili inxhinier për ndërtime qytetare industriale me diplomë të përfituar para vitit 1971.
Në lidhje me vitet e eksperiencës profesionale do të zbatohet kriteri i përgjithshëm prej 15 vitesh (përjashtuar rastin e kimistit teknolog dhe inxhinier për ndërtime qytetare industriale, të cilët kanë kriteret e përmendura më lart).
NS–17. Ndërtimi i impianteve të grumbullimit dhe trajtimit të mbetjeve urbane
Vetëm për persona juridik (shoqëri), që kanë njëkohësisht drejtues teknikë, persona fizikë, me diplomë në profilet: 
- Individë me diplomë të ciklit të dytë ose ekuivalente me të në profilet e mjedisit të inxhinierit të ndërtimit/kimist teknolog të diplomuar përpara vitit 1985;
- Individë me diplomë të ciklit të dytë ose ekuivalente me të në profilet në profilin hidroteknik/profili inxhinier për ndërtime qytetare industriale me diplomë të përfituar para vitit 1971.
Në lidhje me vitet e eksperiencës profesionale do të zbatohet kriteri i përgjithshëm prej 15 vjetësh (përjashtuar rastin e kimistit teknolog dhe inxhinier për ndërtime qytetare industriale të cilët kanë kriteret e përmendura më lart).
NS–18. Punime topogjeodezike
Individë me diplomë të ciklit të dytë ose ekuivalente me të në profilet: inxhinier gjeodet/inxhinier topograf/inxhinier markshajder/inxhinier gjeomatik.
NS–19. Sistemet kundra zhurmës për infrastrukturë
Individë me diplomë të ciklit të dytë ose ekuivalente me të në profilet: inxhinier ndërtimi në infrastrukturën e transportit/mjedis energjetikë/arkitekt.
NS–20. Shpime gjeologo-inxhinierike, puse e shpime për ujë
Individë me diplomë të ciklit të dytë ose ekuivalente me të në profilet: gjeologji inxhinierike/hidrogjeologji/gjeoteknikë.
NS–21. Impiante të trajtimit të ujërave të zeza. Kjo kategori jepet vetëm për persona juridik (shoqëri/studio).
Vetëm për persona juridik (shoqëri), që kanë njëkohësisht drejtues teknikë, individë, me diplomë në profilet: 
- Individë me diplomë të ciklit të dytë ose ekuivalente me të në profilet e mjedisit të inxhinierit të ndërtimit/kimist teknolog të diplomuar përpara vitit 1985;
- Individë me diplomë të ciklit të dytë ose ekuivalente me të në profilet: inxhinier hidroteknik/profili inxhinier për ndërtime qytetare industriale me diplomë të përfituar para vitit 1971;
- Individë me diplomë të ciklit të dytë ose ekuivalente me të inxhinierit mekanik të profilit impiante.
Në lidhje me vitet e eksperiencës profesionale do të zbatohet kriteri i përgjithshëm prej 15 vjetësh (përjashtuar rastin e kimistit teknolog dhe inxhinier për ndërtime qytetare industriale, të cilët kanë kriteret e përmendura më lart).

SHTOJCA 6

VETËDEKLARIMET

6/1.
“Deklaroj, në përgjegjësinë time, në njohje të plotë të pasojave që sjell një deklarim i pavërtetë, se: 
Nuk kam asnjë çështje gjyqësore të hapur dhe nuk jam në ndjekje penale nga organet e prokurorisë në lidhje me profesionin ku kërkoj të licencohem (ose në rast se ka – të deklarojë: Kam çështje gjyqësore të hapur në gjykatën e rrethit ___________ (shoqëruar me objektin e çështjes) apo/dhe jam në ndjekje penale nga organi i prokurorisë së rrethit _______ (shoqëruar me objektin e ndjekjes)”.
“Deklaroj se njoh e do të zbatoj në veprimtarinë time si individ, kushtet teknike të projektimit dhe të gjitha ligjet në fuqi në fushën e ndërtimit.”.

6/2.
“Deklaroj në përgjegjësinë time, në njohje të plotë të pasojave që sjell një deklarim i pavërtetë se: 
Nuk kam asnjë çështje gjyqësore të hapur dhe nuk jam në ndjekje penale nga organet e prokurorisë, në lidhje me profesionin ku kërkoj të licencohemi (ose në rast se ka – të deklarojë: Kam çështje gjyqësore të hapur në gjykatën e rrethit ___________ (shoqëruar me objektin e çështjes) apo/dhe jam në ndjekje penale nga organi i prokurorisë së rrethit _______ (shoqëruar me objektin e ndjekjes).
“Deklaroj se njoh e do të zbatoj në veprimtarinë time si individ, kushtet teknike të projektimit dhe të gjitha ligjet në fuqi në fushën e ndërtimit.”.
“Deklaroj se nuk jam i punësuar me kohë të plotë në punëmarrje tjetër. Në rast se ushtroj një veprimtari me kohë të pjesshme në fushën e projektimit, zbatimit të punimeve në ndërtim, mbikëqyrjes ose kolaudimit të punimeve të zbatimit në ndërtim, deklaroj se nuk do të kryej detyra për të njëjtat ndërtime apo vepra që ndiqen nga shoqëria në të cilën ushtroj detyrën e drejtuesit teknik dhe se do të dokumentoj marrëdhënien e punësimit me kohë të pjesshme, në përputhje me legjislacionin në fuqi.”.

6/3.
“Deklaroj në përgjegjësinë time, në njohje të plotë të pasojave që sjell një deklarim i pavërtetë se: 
Nuk kam asnjë çështje gjyqësore të hapur dhe nuk jam në ndjekje penale nga organet e prokurorisë në shtojcë me profesionin ku kërkoj të licencohemi (ose në rast se ka – të deklarojë: Kam çështje gjyqësore të hapur në gjykatën e rrethit ___________ (shoqëruar me objektin e çështjes) apo/dhe jam në ndjekje penale nga organi i prokurorisë së rrethit _______ (shoqëruar me objektin e ndjekjes).
“Deklaroj në përgjegjësinë time, në njohje të plotë të pasojave që sjell një deklarim i pavërtetë se: 
Nuk kam asnjë penalizim nga strukturat shtetërore të ngarkuara për inspektimin ndërtimor e urbanistik (ose në rast se ka – të deklarojë: Kam penalizim nga struktura shtetërore qendrore ose vendore ___________ (shoqëruar me motivin e penalizimit).”.

6/4.
“Deklaroj në përgjegjësinë time, në njohje të plotë të pasojave që sjell një deklarim i pavërtetë se: 
Nuk kam asnjë çështje gjyqësore të hapur dhe nuk jam në ndjekje penale nga organet e prokurorisë, në lidhje me profesionin ku kërkoj të licencohemi (ose në rast se ka – të deklarojë: Kam çështje gjyqësore të hapur në gjykatën e rrethit ___________ (shoqëruar me objektin e çështjes) apo/dhe jam në ndjekje penale nga organi i prokurorisë së rrethit _______ (shoqëruar me objektin e ndjekjes). 
“Deklaroj në përgjegjësinë time, në njohje të plotë të pasojave që sjell një deklarim i pavërtetë se: 
Nuk kam asnjë penalizim nga strukturat shtetërore të ngarkuara për inspektimin ndërtimor e urbanistik (ose në rast se ka – të deklarojë: Kam penalizim nga struktura shtetërore qendrore ose vendore ___________ (shoqëruar me motivin e penalizimit).”.
“Deklaroj se nuk jam i punësuar me kohë të plotë në punëmarrje tjetër. Në rast se ushtroj një veprimtari me kohë të pjesshme në fushën e projektimit, zbatimit të punimeve në ndërtim, mbikëqyrjes ose kolaudimit të punimeve të zbatimit në ndërtim, deklaroj se nuk do të kryej detyra për të njëjtat ndërtime apo vepra që ndiqen nga shoqëria në të cilën ushtroj detyrën e drejtuesit teknik dhe se do të dokumentoj marrëdhënien e punësimit me kohë të pjesshme, në përputhje me legjislacionin në fuqi.”.

6/5.
“Deklaroj në përgjegjësinë time, në njohje të plotë të pasojave që sjell një deklarim i pavërtetë se: 
Nuk kam asnjë çështje gjyqësore të hapur dhe nuk jam në ndjekje penale nga organet e prokurorisë, në lidhje me profesionin ku kërkoj të licencohemi (ose në rast se ka – të deklarojë: Kam çështje gjyqësore të hapur në gjykatën e rrethit ___________ (shoqëruar me objektin e çështjes) apo/dhe jam në ndjekje penale nga organi i prokurorisë së rrethit _______ (shoqëruar me objektin e ndjekjes). 
“Gjithashtu deklaroj se: nuk jam i punësuar në rolin e drejtuesit teknik në asnjë shoqëri që ushtron aktivitet në fushën e ndërtimit.”.
“Gjithashtu deklaroj se: nuk jam në marrëdhënie pune me institucionet shtetërore qendrore apo të pavarura dhe persona të tjerë, aktiviteti i të cilëve, bie ndesh me dispozitat ligjore apo nënligjore për nëpunësin civil dhe krijon konflikt interesi.”.
“Deklaroj se nuk jam i angazhuar me kohë të plotë në punëmarrje tjetër.”.
“Në rast se ushtroj një veprimtari me kohë të pjesshme në fushën e projektimit, zbatimit të punimeve në ndërtim, mbikëqyrjes ose kolaudimit të punimeve të zbatimit në ndërtim, deklaroj se nuk do të kryej detyra për të njëjtat ndërtime apo vepra që ndiqen nga shoqëria në të cilën ushtroj detyrën e drejtuesit teknik dhe se do të dokumentoj marrëdhënien e punësimit me kohë të pjesshme, në përputhje me legjislacionin në fuqi.”.

6/6.
“Deklaroj në përgjegjësinë time, në njohje të plotë të pasojave që sjell një deklarim i pavërtetë se:
Shoqëria nuk ka asnjë çështje gjyqësore të hapur dhe nuk është në ndjekje penale nga organet e prokurorisë, në lidhje me fushën ku kërkon të licencohet (ose në rast se ka – të deklarohet: Ka çështje gjyqësore të hapur në gjykatën e rrethit ___________ (shoqëruar me objektin e çështjes) apo/dhe është në ndjekje penale nga organi i prokurorisë së rrethit _______ (shoqëruar me objektin e ndjekjes).”.
“Shoqëria deklaron se njeh e do të zbatojë në veprimtarinë e saj kushtet teknike të projektimit dhe/apo mbikëqyrjes dhe kolaudimit të punimeve të zbatimit në ndërtim sipas të gjitha ligjeve në fuqi në fushën e ndërtimit.”.

